turrune – Página 3 – Turrune!\nKULTUR UHERI aurkeztu dau Ondarruko Udalak\nKultur Uheri egitarau aurkeztu dau gaur Ondarruko Udalak. Uztailan 31an hasi eta Abuztun 30earte, asteburo guztitxan eukiko dou kultur ekimen ezberdinakin gozatzeko aukeri!\nUme, gazte edo helduntzako egitarau beti antolatu dau udalak herriko kultur eragilikin eta Euskal Herriko artista ezberdinakin.\nEgitarau, gehixen bat herriko FRONTOIN kokatute egongo da eta sarrerak prezixo sinboliko baten erosi biko diz turismo bulegun aurretixaz. Udaletik, kulturiaz gozatzeko baldintza seguruk nahi dabe bultzatu eta herritxarrak segurtasun neurrixak errespetata ekimen honetan parte hartzea gonbidatu dabe.\nHamen egitarau osu:\nagenda, Kulturi eta kirolak\nPlazagain ludoteki eta arraun eskoli bertan behera\n2020/07/20 2020/07/20 turrune\n3tik 5 urte bitxarteko umintzako Zubi Zahar ikastolik antolatute eukan PLAZAGAIN LUDOTEKI bertan behera gelditxu dala jakinarazi dabe antolatzailik.\nUrtero urtero txikixenak erramo mundun sartzeko eta ikasteko aukeri luzatzen daben arraun eskoli be bertan behera gelditxu dela jakinarazi dabe arraun elkartetik.\nUztailak 18 eta 19 xan uretako asteburuko ekintzak\nItxas zeharkaldixe, Artibai errekin jeitsieri eta Geoparkeko labarrak ikusteko aukeri eukikou ongo asteburun, etxin gelditxuko zaz? Espabila ta entera azpixan agertzen dizen tokixetan ekintzetan parte hartzeko.\nOndarruko erramolaxak Bizkaiko txapeldun! ZOIXONAK!\nAntiguako Ama traineruko erramolaxak Bizkaiko txapeldunak ixan diz Lekatxoko uretan jokatu dan estropadan. 11:54:27 denpori ein dabe hurrengokuai 20 segunduko aldi atata.\nOngi etorrixe eingo dotsau gaur iluntzin herriko kaletatik zihir!\nZoixonak neskak Turrunetik be!\nLARRUN ez da mugi!\n2020/07/15 2020/07/15 turrune\nAtzo goxin ehundaka lagun batu giñan LARRUNgo tontorrin, tartin ondarrutar gazte kuadrilla bat. Pausoz pauso altza giñan gaillurrea egunero zapaltzen gatxuen mugi hamaike aldiz zapalduz. Batzuk hegoaldetik eta bestik iparraldetik, bi bide tontor bardiñaz. Geure herrixe askatzeko determinaziñoiaz martxan gaz. Euskal Herri aske, feminista, sozialista, euskaldun eta ekologisti eraikitzea guz!\nUztailak 16, 17 eta 18 xan GAZTETXIn\n2020/07/15 2020/07/14 turrune\nEguenin, baixakun eta zapatun (16-17-18) dokumentalak eta antzerkixe eongo diz gaztetxin, “insurgentzia” dokumentalan egillin eskutik.\nSABIN IBAIBARRIAGA ARKOTXA jun gasku\n84 urteaz jun gasku SABIN, gutariko bat. Ixille bañe langille fiñe. Domekako garaipena ospatzen geuazen ondiokan eta albiste madarikatu alla gasku, ziur gaz dan tokixan bera be zelebraten eongo dala. Atzo bertan argitaratu gendun TXOKUn inguruko albiste bat, bañe gitxirek jakingo dabe GARZON epaille españolak gure kontu korrentik zarrattu doskunin SABIN zala diro arduradune (beran prestutasunai esker, esko hutsik geatu zan epaile madarikatu). KRESALA kultur elkartin, ZUBI-ZAHAR herri ikastolan…. beti esko bat botateko prest. Zure oroimenaz geatzen gaz lagun eta kide.\nUztailak 18 (zapatu) topaketak Mutrikun, TXOKU eta ZUBIXA Herrixanak!\nONDARRU (TXOKU) eta MUTRIKUn (ZUBIXA) arteko topaketak eingo dou ongoxe zapatun (Uztailak 18) Mutrikun. Herriko tabernan billakaeran ingurun, euran egoeri zelan dan ta aurrea beire zelan kudeatu gure lokalak aztertukou. Mahai-inguru, Muralan pintxaketi, giza kati, kantu poteu, bazkaxe, kantaldixe…. ta urten leikezenak. Han ikusiko gaz!\n(Zuzenin) 2020ko uztailan 12ko hauteskundik, Gasteizko parlamenturako – Ondarruko emaitzak\n2020/07/12 2020/07/12 turrune\n2020ko uztaileko datuk:\nBotuk auzoz auzo, 2020ko uztailekuk:\nEH Bildu EAJ-PNV PSOE Podemos PP-Cs Equo Vox\n1.1.A – ERAKUSKETA ARETOA (Alde Zaharra, Kamiñalde, Pixape…) 214 141 9 12 4 1\nKamiñalde, Pixape…) 123 99 10 8 3\n1.2.U – BIXIKAN\nKantxopi…) 243 179 3 15 6 3\n1.3.U – BIXIKAN\nEgidazu…) 258 253 4 21 20 5\nTxori Erreka…) 175 136 4 12 3\nIñaki Deuna…) 260 188 3 15 9 5\nIñaki Deuna…) 143 124 7 17 3\nTxori Erreka…) 219 204 13 15 10 10\n(Iturribarri, Ibaiondo…) 312 148 8 15 6 1\n(Iturribarri, Ibaiondo…) 209 108 14 17 2\nGuztira 2159 1580 75 147 66 25\nGaur iluntzin, hauteskunditako emaitzak zuzenin\nBeti etxen douen lez, gaur iluntzin be Ondarruko hauteskunditako emaitzak zuzenin emongo douz Turrunin, 20:00retatik aurrea.\n2.600.379 bider ikusi gaituzte


Erabilera baldintzak - Polaris Eskola\nLegezko oharra eta erabilera baldintzak\nInformazio Gizartearen eta Merkataritza Elektronikoaren Zerbitzuen (IGME-CE) Uztailak 11ko 34/2002 Legea betez , Polaris Marine Services, S.L.-ek honako web guneen titularra dela informatzen du\nwww.polariseskola.eus, www.polariseskola.com, www.polariseskola.es eta www.polariseskola.net.\nAipaturiko Legearen 10.artikuluak eskatzen duenaren arabera, Polaris Marine Services, S.L.-ek hurrengo datuen informazioa ematen du:\nWeb gune honetako titularra Polaris Marine Services, S.L. da, IFK B95826442 duenak eta egoitza soziala Urgull 1-1C 48991 GETXO (BIZKAIA) duenak. Bizkaiko Merkataritza Erregistroan izena emana, 5586 aleko, 89 folioan, BI-67305 orria eta izen ematea 1º. Enpresarekin harremanetan jartzeko posta elektronikoaren helbidea honakoa da: info@polariseskola.eus..\nErabiltzailea eta ardura- erregimena:\nPolaris Marine Services, S.L. web guneko nabigazioa, sarbidea eta erabilerek, erabiltzaile egoera ematen diote erabiltzaileari, beraz onartu egiten dira, Polaris Marine Services, S.L. web guneko nabigazioaren bitartez, hemen ezarri diren erabilera baldintza guztiak ,dagokion derrigorrezko araudiaren aplikazioari kalterik egin gabe egoera bakoitzaren arabera..\nPolaris Marine Services, S.L. web guneak informazio, zerbitzu eta datu anitza eskaintzen du. Erabiltzaileak web guneko erabilera zuzenaren ardura osoa hartzen du. Ardura hau honakoetara zabalduko da:\nPolaris Marine Services, S.L. zabaldutako inprimakietan, erabiltzaileak eman dituen informazioen egiazkotasuna eta legezkotasuna web guneak eskaintzen dituen zerbitzu edo edukieretara sartzeko\nPolaris Marine Services, S.L. eskainitako informazio, zerbitzu eta datuen erabilera, honako baldintzengatik jarritakoaren aurkakoa, Legea, etika, ohitura onak edo ordena publikoa, edo bestelako moduan hirugarrengoen eskubideen kaltea suposatu daitekeena edo web guneko funtzionamendua berarentzat kalte izan daitekeenarengan ere.\nLoturen politika eta arduren salbuespenak:\nPolaris Marine Services, S.L.-ek, ez du bere gain hartzen, erabiltzaileak bere web gunean ezarrita dituen loturei esker sartu daitekeen beste web guneetako edukien ardura, eta zin egiten du ez duela inoiz sareko beste gune batzuren edukierei buruzko azterketarik egingo edo ez duela hauengan inolako kontrolik egingo.\nEra berean ere, ez ditu bereak ez diren eta loturen bitartez sartu daitekeen guneen legezkotasuna edo baliozkotasuna, egiazkotasuna, zehaztasuna eta teknikaren eskuragarritasuna bermatuko.\nPolaris Marine Services, S.L. bere web guneko erabiltzaileek, bere web gunean nabigatzean jasan dezaketen edonolako kalte motaren aurrean neurriak hartu dituela zin egiten du. Ondorioz, Polaris Marine Services, S.L.-ek inolako kasutan,ez ditu bere gain hartzen, erabiltzaileak Interneten nabigatzean jasan ditzaken behin behineko kalteak.\nPolaris Marine Services, S.L.-ek aldez aurretik oharrik egin gabe, bere web gunean beharrezkoak diren aldaketak egiteko eskubidea hartzen du. Bai web guneko edukierei dagokionez, baita haren erabileraren baldintzei dagokionez ere. Aldaketa horiek eskubidez onartutako moduan bere web gunearen bitartez egin daitezke, eta web gunean argitaratuta dauden bitartean derrigorrez bete beharko dira, beste ondorengo baliozko batzuengatik aldatuak izan arte\nIzaera Pertsonaleko Datuen Babeseko (LOPD), 15/1999 Lege Organikoak ezartzen duenaren arabera Polaris Marine Services, S.L.-ek bere web guneko erabiltzaileei, bere orrialdeetan kokaturik dauden inprimakien bitartez enpresak biltzen dituen datu pertsonalak, bi aldeen artean automatizatutako fitxategi batean jasoko direla informatu nahi die,hauek ere Polaris Marine Services, S.L. ardurapean, bi aldeen artean ezarritako konpromisoak errazteko, bizkortzeko eta betetzeko asmoz.\nEra Berean, Polaris Marine Services, S.L.-ek sarrera, zuzenketa, baliogabetzea eta aurkaritza gauzatzeko aukera dagoela informatzen du, idatzi bat honako helbidera bidaliz: Urgull 1-1C 48991 GETXO (BIZKAIA) edo honako posta elektronikoan: info@polariseskola.eus.\nErabiltzaileak Polaris Marine Services, S.L.-ari aurkakoa komunikatzen ez dion bitartean, enpresak bere datuak ez direla aldatu ulertuko du, eta erabiltzaileak edozein aldaketa mota Polaris Marine Services, S.L.-ari jakinarazteko konpromisoa hartzen du, eta Polaris Marine Services, S.L.-ek bion arteko erlazioa fidelitatezko datu hauek erabiltzeko baimena duela.\nPolaris Marine Services, S.L-ek. bere kabuz edo hartzaile modura, bere web guneko jabetza intelektual eta industrial eskubideen titularra da, baita bertako edukietan dauden elementuenak ere (mugarik gabe, irudiak, soinua, bideoa, software edo testuak; markak edo logotipoak, koloreen nahasketa, egitura eta diseinua, erabilitako materialen hautaketa, bere funtzionamendurako beharrezkoak diren ordenagailu- programak, sarbidea eta erabilera, etab), Polaris Marine Services, S.L. titularrarenak. Beraz, babestutako lan- jabetza intelektualak modura onartuko dira, Espainiako araubide juridikoaren arabera, Espainiako eta erkidegoko araudi osoa aplikatuko zaie behar izanez gero, materiari dagokion nazioarteko hitzarmenak eta Espainian izena emanak, aplikatzeko aukera izanez ere.\nEskubide guztiak erreserbatuak. Jabetza Intelektualaren Legearen 8 eta 32.1 artikuluetako bigarren paragrafoan ezarritakoarekin, ekoizpena, banaketa eta komunikazio publikoa debekaturik geratzen dira, edozein eskuetan jartzeko modua barne, web gune honetako edukien zati batena edo web osoarena, merkatu-helburuagatik, edozein euskarri eta edozein baliabide teknikoa erabilita ere, Polaris Marine Services, S.L.-en baimenik gabe.\nErabiltzaileak, Polaris Marine Services, S.L.-ek bere titulartasunean dituen Jabetza Intelektual eta Industrial- eskubideak errespetatzeko konpromisua hartzen du. Atarian dauden elementuak ikus ditzake eta inprimatzeko aukera izateaz gain, bere ordenagailuko disko gogorrean edo beste edonolako euskarri fisikoan kopiatzeko eta gordetzeko aukera ere izango du, beti ere, erabiltzailea bada erabilera pertsonala edo modu pribatuan erabiltzen duenak. Erabiltzaileak ezingo du Polaris Marine Services, S.L.-ek bere orrialdeetan instalaturik dituen segurtasun sistema edo babesteko gailuak ezabatu, aldatu, saihestu edo manipulatu.\nLegezko ekintzak, legeria aplikagarria eta eskumena:\nPolaris Marine Services, S.L.-ek ,era berean, egokiak iruditzen zaizkion ekintza zibilak edo penalak aurkezteko erreserbatu egiten da, bere web gunean dauden edukiak modu desegokian erabiltzen badira edo honako baldintza hauek betetzen ez badira. Erabiltzailea eta mailegatzailearen arteko harremana Espainiako lurraldean aplikatzen den indarrean dagoen araudiaren bitartez kudeatuko da. Eztabaidarik sortuz gero bi aldeek bere gatazkak ebaztera eramango dituzte edo eskumen arruntaren bitartez egingo dute, eskumenaren arauak eta dagozkion konpetentziak betez. Polaris Marine Services, S.L. bere egoitza BIZKAIA, Espainian dauka.


Saint-Hubert (Mosela) - Wikipedia, entziklopedia askea.\n49° 13′ 26″ N, 6° 19′ 59″ E / 49.2239°N,6.3331°E / 49.2239; 6.3331Koordenatuak: 49° 13′ 26″ N, 6° 19′ 59″ E / 49.2239°N,6.3331°E / 49.2239; 6.3331\nAboncourt, Bettelainville, Burtoncourt, Charleville-sous-Bois, Ébersviller, Hestroff, Piblange, Vigy eta Vry\n100 (%42.9) 133 (%57.1)\nSaint-Hubert Frantziako udalerri bat da, Mosela departamenduan dagoena, Ekialde Handia eskualdean. 2013an 231 biztanle zituen.\n2007an Saint-Hubert udalerrian erroldatutako biztanleak 231 ziren. Familiak 88 ziren, horien artean 24 pertsona bakarrekoak ziren (16 bakarrik bizi ziren gizonak eta 8 bakarrik bizi ziren emakumeak), 28 seme-alabarik gabeko familiak ziren, 32 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 98 etxebizitza zeuden, 84 familiaren etxebizitza nagusia ziren, 7 bigarren erresidentzia ziren eta 7 hutsik zeuden. 82 etxeak ziren eta 16 apartamentuak ziren. 84 etxebizitza nagusietatik 68 bere jabearen bizilekua ziren, 8 alokairuan okupaturik zeuden eta 8 doan lagata zeuden; 4 etxek gela bat zuten, 4 etxek bi zituzten, 10 etxek hiru zituzten, 14 etxek lau zituzten eta 52 etxek bost zituzten. 65 etxek euren parking plaza propioa zuten azpian. 31 etxetan ibilgailu bat zegoen eta 49 etxetan bat baino gehiago zituzten.\nSaint-Hubert udalerriko biztanleria-piramidea 2009an .\n2007an lan egiteko adina zuten pertsonak 143 ziren, horien artean 107 aktiboak ziren eta 36 inaktiboak ziren. 107 pertsona aktiboetatik 99 lanean zeuden (58 gizon eta 41 emakume) eta 9 langabezian zeuden (5 gizon eta 4 emakume). 36 pertsona inaktiboetatik 14 erretiraturik zeuden, 4 ikasten zeuden eta 18 "bestelako inaktibo" gisa sailkaturik zeuden.\n2009an Saint-Hubert udalerrian 84 unitate fiskal zeuden, 206 pertsonek osaturik. Pertsona bakoitzeko diru-sarrera fiskalaren mediana urteko 20.963 euro zen.\n2007an zeuden 11 komertzioetatik, 1 janari enpresa zen, 1 eraikuntza enpresa zen, 2 ostalaritza eta jatetxe enpresak ziren, 1 higiezinen enpresa zen, 3 zerbitzu enpresak ziren, 2 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2000. urtean Saint-Hubert udalerrian 3 nekazaritza-ustiategi zeuden.\nBettelainville (2,7 km)\nVigy (3,5 km)\nAboncourt (4,2 km)\nLuttange (5,4 km)\nBurtoncourt (5,7 km)\nMultimedia: Saint-Hubert (Moselle)\nBNF: 152661156 (data)


bapobapo ecommerce S.L. B95833745 CIF-arekin domeinu honen jabea da.\nWeb gune honen elementu guztien jabetza intelektualaren eskubideak BAPOBAPO.COM dauzka.\nWeb guneko edukiak eta, oro har, sorkuntza intelektualak (eskubide esklusibodunak edo gabeak) erreproduzitzeko baimena dago, baldin eta irabazi asmorik gabe egiten badute eta Datu Pertsonalen Babeserako abenduaren 13ko 15/1999 Legean ezarritakoa jarraitzen bada.\nZerbitzuaren perturbazioak eta informazioaren eragozpenak murrizteko ahaleginak egiten dira. Sortzen diren etenak edo huts teknikoak ez dira gure erantzukizuna izango, ezta web gunean sartzeagatik sortzen diren arazoak. Gunea gaizki badabil, BAPOBAPO ez da horren erantzule; baldin eta gaizki badabil ezbeharren bat gertatu bada, ezinbesteko kasuren bat izan bada, premiazko mantentze-lanak egiten ari badira edo BAPOBAPO ez dagokion zerbait gertatu bada.\nNabigatzailea hauek erabiltzea gomendatzen da: Mozilla Firefox, Google Chrome, Opera, Safari, etc.\nErabiltzaile den aldetik, baditu betebeharrak, eta konpromisoa hartzen du BAPOBAPO.COM webgunearen erabilera okerrik ez egiteko, bertan agertzen diren mezu elektronikoei mezu baztergarriak ez bidaltzeko, jazarpenik ez egiteko edo erabiltzeko baldintzak edo pribatutasun politika bestela ez urratzeko.\nWebgunea helburu komertzialarekin erabiltzea debekatuta dago.\nUkatu, kendu edo etenda utzi diezaiekete webgune horretako edukietarako sarbidea, baldintza orokor hauek betetzen ez dituzten erabiltzaileei.\nAipatutako datuak ez dira inolaz ere erabiliko eta ez zaizkie beste inori emango eragindakoaren baimen argirik gabe edo honako artikuluetan aurreikusitako balizkoetan izan ezik: Datu Pertsonalak Babesteko abenduaren 13ko 15/1999 Legean. A.R.C.O. eskubideak nahi izanez gero hemen eskatu: info@bapobapo.com.


dtobera | Dtobera\nEgilearen artxiboa: dtobera\nAzken hilabeteotan lantzen ibili garenak argia ikusi zuen atzokoan. Ordu eta izerdi ugari, buruhauste bat edo beste tarteko, baina guztiaren gainetik, atzokoa, artista talde baten erakustaldia izan zen; giro ezin hobean jardun duen ekipoaren jaia.\nAutokritikak, kantuak, antzerkiak eta batez ere umoreak bat egin zuten lepo betetako Amaia Antzokian, eta lerro hauetatik eskerrik beroenak eman nahi dizkiegu guzti hau posible egin duten teknikari, kazetari, aholkulari, babesle, nazio mailako begirale, herri epailetzako kide eta ikusle guztiei, baina batez ere hilabete guzti hauetan lanean buru-belarri aritu diren Iñaki Urruzola eta antzezle talde osoari. Biba zuek!\nAtzokoaren inguruko informazio gehiago.\nKategoria Sailkatugabeak, etiketak debagoiena, tobera, 2011(e)ko abenduaren 29a egilea dtobera.\nAbenduaren 23ko Arrasateko Udaleko plenoa\nPasa den abenduaren 23an Arrasateko Udaleko ez ohiko plenoak Bergararen akusazioak aztertu eta epaiketara joatea onartu zuen. Beraz, abenduaren 28an Debagoieneko Toberan Arrasate epaitua izango da. Errugabe ala erruduna izango da?\nKategoria Sailkatugabeak, etiketak plenoa, tobera, 2011(e)ko abenduaren 26a egilea dtobera.\nAitor Sarasua eta Debagoieneko Tobera\nEz begiratu beti gorutza beien be badau bidia,\nbakarka edo taldien joan hor egongo da aldia,\nta hemen brillo gutxiaz baina argi askoko taldia.\nTxingurri gaixo ebentuala\nkalien dabil primeran\nkakalardo baltz lenau punkixa\nparkien umezain eran\njestoretako aker hippixa\nEako ahuntzekin hegan\nmobila eskuen buztanikara\nMaxiko kutxan illeran\nHerri honetan behar leukien\ndanak ez dauz Santagedan\nApurka urrunduz ez ete zare\njuan berbatik ta hitzetik\napur haundirik ez da etorten\nmahai haundixak zerbitzetik\nEuskal Herriko motor zarena\nez juan dieselan atzetik\nbidia ibiliz egiten da ta\nez konplejoz bizitzetik\nbeltz ala zuri bardin da baina\naldegin beti grisetik\nArrasateko herriari eskainitako bertsoak dira, arratoiarenak\ndeiturikoak, eta bertako Fauna Txiki bat deskribatzen du, baina edozelan\nbe, egungo gizartearen kritika sakona darraie aipatu bertsoei.\nAhots xume, urratu eta goxo batekin XXI. mendeko aje askoren berri\nemateaz gain, ziztada ugari doaz zuzenduak berak ongi ezagutzen duen\nbailarari, Debagoienari, hain zuzen ere.\nUmore finez, begiratu sakon eta doitua errealitate sozialari;\nfuntsean estilizazio handiko bertsoak; Kanpanzarreko arratoitxo baten\nbegietatik begiratu zorrotz eta zehatza; Arrasateko gizarte bizitzaren\nerretratu bizi-bizi bat eskaintzen digu, ironia eta zapore mingotseko\nAlez ale doalarik bertako paisanajearen berri ematen, entzuleak nahi\nbeste aukera dauka, Aitorrek, maisuki kontatzen duen hori irrifar batez\nirudikatzeko. Huntaz eta hartaz: amets kolektibo eta diskurtso\nfundatzaileen birrintzeaz, kaleetan aurki daitezkeen mota guztietako\nibilbide koherente zein ibilibide lausotuak, biografia kuriosoak,ï¿½\nHasieran aipatu dugun Toberan-mustra delakoan, bailarako herri bat\nhautatu da berau epaitzeko; tradizioaren berrirakurketa eguneratu\nbatetik, aurten Arrasateko herria izango da epaitua: ajeak,\nkontraesanak, ezintasunak, utopiak eta lorpenen balorazioa, orobat,\nbertoko gizarte bilakaera errepasatuko da.\nSatira baten formatoan, bailarako herrietako lekukotzak egongo dira\nArrasateren desmasiak azaleratuz. Epaile lanetan, Mikel Irizar\njauna Debagoiendar ilustrea. Akusazio lanetan Bergarako herria, fiskal\nlanetan, Ainhoa Agirreazaldegi. Eta, Arrasate defendatuz, Eneko\nBarberena, abokatu lanetan.\nHerri antzerki hau datorren astean taularatuko da. Orotara, ehun\nlagunek hartzen dute parte. Tradizio bat berreskuratzeko ahaleginean, Bagara erakundeak , bere lehen emaria aurkezten dio Debagoieneko gizarteari.\nEguna, abenduaren 28, lekua Amaia antzokian, ordua 19:30etan. Sarrerak erosi Internetez.\nKategoria Sailkatugabeak, etiketak aitor, sarasua, tobera, 2011(e)ko abenduaren 23a egilea dtobera.\nBadator Debagoieneko Tobera\nBagarako kulturgintzako taldeak\nsustatzen duen eta Debagoienako herri ezberdinetako pertsonek parte hartzen\nduten antzerki satiriko hau, bailara mailako epaiketa bat da. Bergarako zenbait\nherritarrek Arrasate salatuko dute: hazkuntza ekonomikoan murgilduegi egon eta\nbalio humanistikoak galdu izanagatik, gehiegizko zentralitate nahiagatik eta\nazkenik, bailarako hiriburua bilakatu nahi izateagatik.\nZein izango da\nerrugabe irtengo da Arrasate egindako akusazioetatik?\nKategoria Sailkatugabeak, etiketak debagoiena, tobera, 2011(e)ko abenduaren 21a egilea dtobera.\nBihotz Zarzuelaga(e)k Mundiala atzokoa bidalketan\nToberagile(e)k Aitor Sarasua eta Debagoieneko Tobera bidalketan


Gaur hasi da Turkian HDPko 108 kideren aurkako epaiketa\nGaur hasiko da Turkiak HDP alderdiko 108 kurduren aurka irekitako kasuaren makroepaiketa. Estatuaren batasunaren aurka lan egitea eta PKKrekin elkarlanean jardutea leporatzen die Ankarak 108 auziperatuei.\nVero Satrustegi: "2021ean, Kolonbian 49 aktibista eta lider sozial hil dituzte"\nVeronica Satrustegi kazetariarekin Hego Amerikara begira jarri gara Gurean Gaur magazinean: Lularen hautagaitza, Peruko hauteskundeak eta Kolonbiako hainbat aktibisten aurkako jazarpena izan ditugu hizpide, besteak beste.\nEpaimahaiak erruduntzat jo du George Floyd hiltzea leporatzen zioten polizia\nGeorge Floyd hiltzeagatik errudun jo du epaimahaiak Derek Chauvin polizia. Hirugarren graduko hilketa, bigarren graduko nahigabeko hilketa eta bigarren graduko nahigabeko homizidioa leporatzen zizkioten eta kargu guztietan jo dute erruduntzat.\nMeiraseko Jauregiko ondasunak itzuli dizkie Auzitegiak Franco diktadorearen oinordekoei\nMeiras Jauregiko ondasun eta altzarien gordailua baliogabetu dio Coruñako Probintzia Auzitegiak espainiar Estatuari. Ondorioz, diktadorearen oinordekoek barruan dagoena eta Meiras dorreetako lorategiak eraman ditzakete eta nahi izanez gero, saldu. Jatorri publikoko objektuekin apaindu zen Jauregia Franco diktadorearen espoliazioaren ondorioz.\nHorrez gain, Coruñako Auzitegiak astearte honetan kaleratutako autoak ebazten du espainiako Estatuak kalte-ordaina eman beharko diela oinordekoei, lau hilabeteetan zehar ondasunak haren esku egon direlako.\nParisek Ruandako genozidioan izandako ardurak nabarmendu dituzte\nFrantziar estatuak 1994ko Ruandako tutsien aurkako genozidioan erantzukizunak izan zituela dio kaleratu berri den txosten batek. Honen arabera sarraskiaren egileei babesa eman zien Parisek eta ez zuen ezer egin gertatzen ari zena geldiarazteko.\nFOAM jaurtigailuak erabiltzeko protokoloa argitaratu dute Esquadra Mossoek\nProtokoloaren arabera, FOAM balak "sabeletik behera" jaurti behar dira, buruzagiaren aginduz eta manifestariei abisua eman ondoren. Baina "jaurtitako objektu sendo bat edo arma zuri" bati aurre egiteko, jaurtigaia "gorputzera" zuzendu ahal izango da.\nProtokoloa ez da bere osotasunean argitaratu “segurtasun arrazoiak” argudiatuta. Giza eskubideen erakundeek fiskalizazio eta kontrol mekanismorik ez dagoela salatu dute.\nJaurtigailuen erabilera eta polizia eredua eztabaidagai izan da azken hilabeteetan Katalunian zein Euskal Herrian, foam balek eragindako traumatismoen ondorioz.\nMadrilgo Erkidegoko hauteskunde kanpaina abian da\nKanpainiako lehen egunean Pedro Sanchez Espainiako Gobernuko presidentearen eta Isabel Diaz Ayuso Madrilgo Erkidegoko presidentearen arteko talka nabarmendu da. Inkesten arabera, Alderdi Popularrak diputatuak bikoiztuko lituzke eta Gobernua Voxen babesarekin berritu nahiko luke. Honen aurrean PSOEk, Podemosek eta Más Madrilek bozkatzera joateko deia egin dute.\nIrailaren 11rako irtengo dira soldadu amerikarrak Afganistandik\nDonald Trumpek maiatzerako atera nahi zituen soldaduak Afganistandik baina Bidenek irailaren 11ra atzeratu du epemuga. Hain justu 20 urte beteko dira egun horretan bertan New Yorken dorre bikien aurkako erasoa egin zenetik. 20 urte iraun du Afganistango kanpainak, AEBen historiako gerrarik luzeena izan da. Bitarte honetan 100.000 zibil afganiar hil dituzte batzuek zein besteek.\nEhunka manifestari irten dira kalera Mineapolisen Wrighten hilketa salatzeko\nEhundaka lagun irten dira kalera bart gauean poliziak asteburuan hildako Duante Wright 20 urteko gazte beltzaren hilketa salatzeko. Minesotako gobernadoreak ezarritako etxeratze aginduari muzin egin eta poliziak gaztea hil zuen auzoko komisaldegiaren atarian bildu dira manifestariak.


Behatokiak Ariztokiko behatokia Garralda Tartea <1 Km.\nBasoak Iratiko Oihana Tartea 12 Km.\nIbarrak Zaraitzu Ezcároz Tartea 20 Km.\nIbarrak Erronkaribar Roncal Tartea 42 Km.\nBehatokiak Pikatuako behatokia Izalzu Tartea 44 Km.\nMendiak eta mendilerroak Oriko igoera Ochagavía Tartea 47 Km.


KONTZERTU AURREKO MUSIKA. BILBOKO KONTSERBATORIOKO IKASLEAK, BOSEN DENBORALDIAN – Bilbao Orkestra Sinfonikoa\nKONTZERTU AURREKO MUSIKA. BILBOKO KONTSERBATORIOKO IKASLEAK, BOSEN DENBORALDIAN\nAbenduaren 21ean (osteguna) proiektu berri bat abiaraziko da Bilboko Musika Kontserbatorioaren eta Bilbao Orkestra Sinfonikoaren artean. Horri esker, kontserbatorioko ikasleek osatutako taldeen emanaldiez gozatu ahal izango da gure denboraldiko 7 kontzertutan.\nBilboko Musika Kontserbatorioak eta Bilbao Orkestra Sinfonikoak (BOS) lankidetzazko proiektu berria hasiko dute BOSen denboraldiko Gabonetako egitarauaren barruan. Horri esker, kontserbatorioko hainbat ikasle-taldek emanaldia eskaini ahal izango dute, BOSen denboraldiko kontzertuetako batzuk hasi aurreko denbora-tartean.\nKontzertu Aurreko Musika izen orokorra izango dute, eta Euskalduna Jauregiko “Uretaratze Foyerrean” egingo dira. 19:00etan hasiko dira, BOSen kontzertua hasi baino ordu erdi lehenago, eta 20 minutu iraungo dute, gutxi gorabehera.\nProgramak, hain zuzen, bi helburu ditu. Alde batetik, ikasleei euren emanaldia egiteko espazio bat eta publiko bat eskaintzea; izan ere, oinarrizko elementua da, profesional gisa trebatzeko prozesuan. Bestetik, gure Orkestraren publikoak jarduera horretaz gozatu ahal izango du, eta, era berean, Bilboko kontserbatorioan egiten den lana ikusi ahal izango du.\nKontzertu Aurreko Musika egitasmoko lehen kontzertua abenduaren 21ean (osteguna) egingo da, eta tronpeta ensemble baten eskutik izango da.\nProiektua honako egitarauetan gauzatuko da. Osteguna edo ostirala aukeratzea Kontserbatorioaren egitarauaren eta Euskalduna Jauregiaren jarduera-planaren araberakoa izango da:\n10.a Hari laukotea/hirukotea\n11.a Hari hirukotea eta pianoa\n12.a Egurrezko haize-instrumentu laukotea pianoarekin\n13.a Hari laukotea/hirukotea\n14.a Egurrezko haize-instrumentu hirukotea\n15.a Metal taldea


Ahmed, Alhambrako printzea - Wikipedia, entziklopedia askea.\nAhmed, Alhambrako printzea\nAhmed, Alhambrako printzea, Ahmed, el príncipe de la Alhambra eta Ahmed, prince de l’Alhambra\nmarrazki biziduna eta abenturazko filma\nAhmed, Alhambrako printzea marrazki bizidunetako euskal filma da, Washington Irvingen Tales from the Alhambra eleberrian oinarrituta.\n1999an marrazki bizidunetako film onenaren Goya Saria lortu zuen. Bertsio bi izan zituen: euskaraz eta gazteleraz (non Ahmed, el príncipe de la Alhambra izenburua zuen). Barton Filmsek banatu zuen.\nAhmed munduko jauregirik ederrenetan, Alhambran, bizi den gaztea da. Eben Bonabben bere tutoreak lagunduta, denetarik daki, baita hegaztiekin hitz egitea ere. Gauza bakarra baino ez zaio falta: amodioa ezagutzea.\nAhotsak[aldatu | aldatu iturburu kodea]\nIñigo Fuignau : Ahmed\nMiren Aranburu : Ahmed gaztea\nXebe Diez : Eben Bonabben\nEduardo Gorriño : Jusuf\nTxema Moscoso : Zapelatza\nPeio Artetxe : Hontza\n↑ Barton Films Ahmed, Alhambrako printzea.\nIMDb-ko fitxa (Ingelesez)\nJuan Bautista Berasategik zuzendutako filmak\nAndaluzian girotutako filmak


San Felipe Neri Otoiztegia (Cádiz) - Wikipedia, entziklopedia askea.\nSan Felipe Neri Otoiztegia (Cádiz)\nSan Felipe Neri Otoiztegia (gaztelaniaz: Oratorio San Felipe Neri) Cádiz hiri andaluziarrean (Espainian) dagoen eraikin barrokoa da. 1685 eta 1719 artean eraiki zen. Espainiako 1812ko Konstituzioa eraikin horretan idatzi zen.\nBarroko estiloko eraikin hau, oinplanta eliptikoa du. 1685tik 1719ra Blas Díaz arkitektoa egin zuen. 1755eko Lisboako lurrikarak gogor astindu zuen eliza eta, ondorioz, kupula 1764an berreraikia izan behar izan zen; lan horren arduraduna Pedro Afanador izan zen. 1812an urte bereko konstituzio liberala hemen idatzi zen. Kanpo aldean oroitarri batzuek gertaera gogorarazten dute.\nOinplanta eliptikoa du. Erretaula nagusia Murillo margolariak egindako Andre Mariaren sortze garbiaren margolana ikus daiteke; espezialisten iritziz Murilloren onenetariko bat da.\nWikimedia Commonsen badira fitxategi gehiago, gai hau dutenak: San Felipe Neri Otoiztegia (Cádiz)


Down sindromea duten haurren nutrizio-beharrak | Consumer\nDown sindromea duten haurren nutrizio-beharrak\nEgilea: Maite Zudaire 2008-ko irailak 11\nZenbait ikerketaren emaitzen arabera, minusbaliotasun-mota desberdinak (garun-perlesia, muskulu-distrofia, Down-en sindromea, autismoa edo Prader-Williren sindromea, besteak beste) dituzten pertsonen ehuneko handi bat nutrizio-arriskuan dago. Pertsona horiek beren izaerari lotutako arazoak izateko arriskua dute, eta larriagotu egin daitezke elikadura eta nutrizioa kontuan hartu gabe: gehiegizko pisua eta obesitatea, muskulu-distrofia, anemia, elikadura-intolerantzia, idorreria edo urdail-hesteetako eragozpenak.\nArazo eta sintoma batzuk nahasteari lotutako fisiologia partikularretik datoz. Adibidez, Down-en sindromea duten haurren hortzetako ohiko arazoek -hortz falta, hortzen banaketa anormala edo masailezurraren hipotonia – murtxikatzea zailtzen dute. Mastekatze txar horrek digestio-arazoak sortzen ditu, hala nola flatulentzia eta idorreria, kasu horietan nahiko ohikoa dena.\nZirkulu biziotsua: gehiegizko pisua eta muskulu-atrofia\nDown-en sindromea duten haurrek gehiegizko pisua izateko joera handiagoa dute, batez ere nerabeen eta helduen artean.\nDown-en sindromea duten haurren hazkundea beste modu batera gertatzen da. Hasiera goiztiarragoa eta azkarragoa da, baina hurrengo urteetan garapenaren abiadura murriztu egiten da, eta horrek biztanleria orokorra baino garaiera txikiagoa dakar. Anomalia genetikoaren izaera dela eta, gehiegizko pisua izateko joera handiagoa dago, batez ere nerabeen eta helduen artean. Era berean, altuera txikiagoa pisu-irabaziarekin ere erlazionatzen da, norbanakoaren energia-beharrak murrizten baitira.\nBestalde, gehiegizko pisua arindu egin dezake hipotiroidismoak, kolektibo horretan eragin handiagoa duen gaixotasunak. Eta gehiegizko pisua, berez, pertsona horiei eragiten dieten beste baldintza edo malformazio batzuen faktore astungarria da, hala nola bihotzaren eritasunak eta muskulu-hipotonia.\nHorregatik, funtsezkoa da haurtzarotik gizentasunari aurrea hartzeko elikadura hezkuntza. Arreta berezia jarri behar zaio elikadura osasuntsuari, nahiz eta haurrak ez duen gehiegizko pisua sumatzen, pubertaroan eta nerabezaroan gantza gehiago metatzen baita. Gurasoek frogatutako zerbait ulertu behar dute: garaiz zuzentzen ez den haurren obesitateak helduen obesitatea baldintzatuko du.\nBestalde, muskulu-hipotonia geldiarazi edo atzeratzeko, komeni da ariketa fisikoa sustatzea eta elikagai proteikoen (haragia, arraina, arrautzak, esnekiak, lekaleak eta fruitu lehorrak) ekarpen egokia bermatzea. Elikagai horiek proteinak dituzte, muskuluak hazi eta birsortzeko eta hazkunde fisikorako ezinbestekoak diren elikagaiak.\nMurtxikatzeko eta irensteko zailtasuna\nGurasoak maiz kexu dira, haurrei elikagai solidoak jateko zailtasunak dituztelako. Down-en sindromea duten haurretan, oro har, atzeratu egiten da elikadura normala hasteko adina, eta lehenengo hiru, lau edo bost urteetan, haurrek batez ere purea eta jaki alakatuak eskatzen dituzte.\nArazo horiek hortzeria guztia garatzen ez dutelako edo urte batzuk geroago osatzen delako sortzen dira. Baldintza normaletan, esne-hortzak 24-30 hilabete inguruan osatzen dira; Down duten haurretan, berriz, baliteke hortz guztiak 4 edo 5 urte arte ez ateratzea. Horri gehitu behar zaio hortzeria desorekatuta egon daitekeela molarrak ebakitzaileak baino lehenago ateratzen zaizkielako. Halaber, bere aho txikia eta mihi handia bereizgarriak dira, eta baraila-hipotonia dute, hau da, muskulu-tonu txikiagoa.\nBerezitasun horiek guztiek zailtasun handiak dituzte elikagaiak murtxikatzeko eta irensteko. Hala ere, zailtasun horiek gorabehera, komeni da elikagaien testura aldatzea, baraila-hipotonia lantzeko, eta ahoko muskuluak esfortzura ohitzen dira. Testurei egokitzeko erritmoa beste haurrekin jarraitzen den bera izanen da, baina mantsoago.\nLehenik eta behin, irabiagailutik pasatutako pure leunak emango dira; ondoren, testura arruntagoak egingo dira elikagaiak puregailutik pasatzean, eta ez irabiagailutik pasatzean. Ahal bezain laster, jaki xukatuak eskainiko dira, baina ez pureak, eta, azkenik, haurrak hortz guztiak izan ez arren, zati solidoetan aurkeztuko dira. Horrek autonomia eta indarra irabazten lagunduko dio, janaria ahotik mugitzean eta hortzetan ipintzean, murtxikatu ahal izateko. Hala ere, elikadura solidoaren hasieran, ez da komeni haur horiei aldi bereko testura bikoitzeko elikagaiak eskaintzea, hala nola fideoak dituen zopa bat edo esnearekin nahasitako zerealak, irensteko arriskua areagotzen baitute.\nElikagaiak gaizki murtxikatzeak eta ahoan denbora gutxi emateak, batez ere almidoi asko badute (ogia, pasta, arroza edo lekaleak), ia ezinbestean digestio txarra edo okerrera egitea dakar. Horren guztiaren azalpena fisiologikoa da. Karbohidratoen digestioa ahoan hasten da, elikagaia listu-amilasa entzimarekin nahasten denean. Amilasa entzima horrek almidoia hein batean desegiten du.\nHorrela, ondo murtxikatzen ez diren elikagaiak hestera iritsi gabe iristen dira. Han karbohidratoak hartzituak dira, eta horrek azaltzen ditu Down sindromea duten pertsona askori eragiten dieten gasak, flatulentzia eta digestio-arazoak. Beraz, ohitura ona da haurrak txikitatik ohitzea ondo murtxikatzen, astiro jaten eta jakia ahoan denbora batez atxikitzen, listuarekin ondo nahastu arte birak emanez.\nDown-en sindromea gehiegizko pisu hipotonía-eu muscular-eu niños-eu


Epekako erosketen ez-ordaintzeak %1,8 jaitsi dira | Consumer\nEpekako erosketen ez-ordaintzeak %1,8 jaitsi dira\nOrdaindu gabeko merkataritza-efektuen zenbatekoa 668 milioi eurokoa izan zen urrian\nEnpresak eta familiak ez ordaintzeagatik itzulitako merkataritza-efektuen kopurua (epekako erosketak) 327.906 izan zen urrian, hau da, %1,8 jaitsi da aurreko urteko hilabete berarekin alderatuta. Ordaindu gabeko efektu horien zenbatekoa 668 milioi eurokoa izan zen, 2010eko hamargarren hilabetean baino %10,9 gehiago, Estatistikako Institutu Nazionalak (INE) argitaratutako azken datuek erakusten dutenez. Ordaindu gabeko merkataritza-efektuen ehunekoa mugaeguneratutakoekiko %4ra iritsi zen.\nUrriko jaitsierarekin, epekako erosketen ez-ordaintzeak bi hilabete dira jarraian tasa negatiboetan, irailean %0,7 jaitsi ondoren eta abuztuan %0,8 igo ondoren. Merkataritza-efektuen batez besteko zenbatekoa (2.166 euro) ordaindu gabeko epeetako erosketen batez besteko zenbatekoa (2.037 euro) baino handiagoa izan zen.\nMerkataritza-efektuen %66,8 bankuek prozesatu zituzten urrian. Aurrezki-kutxek %27,3 kudeatu zuten eta kreditu-kooperatibek %5,9. Ordaindu gabeko epekako erosketen kopurua %3,1 jaitsi zen aurrezki-kutxetan eta %2,7 bankuetan. Kreditu-kooperatibetan %19,5 igo zen.\nOrdaindu gabeko merkataritza-efektuen batez besteko zenbatekoa handiagoa izan zen kreditu-kooperatibetan (2.700 euro) aurrezki-kutxetan (2.031 euro) eta bankuetan (1.986 euro) baino. Bestalde, bankuak izan ziren ordaindu gabeko merkataritza-efektuen ehuneko handiena zuten finantza-erakundeak (% 4,1); kreditu-kooperatibak, berriz, ehuneko txikiena zutenak (% 3,7).\nAutonomia-erkidegoka, Kanarietan izan zen ordaindu gabeko epekako erosketen ehuneko handiena (%5,1), eta Nafarroan izan zen txikiena (%2,7). Extremadura (3.228 euro) eta Murtziako Eskualdea (3.153 euro) izan ziren ordaindu gabeko merkataritzako efektuen batez besteko zenbateko handiena zuten eskualdeak. Bestalde, Kataluniak, 1.418 eurorekin, ordaindu gabeko epeetako erosketen batez besteko zenbateko txikiena metatu zuen.\naurrezki-kutxak bankuak epekako erosketak merkataritza ONDORIOAK


Bateragarriak dira etxebizitzako inbertsioagatiko kenkaria eta eraikitzen ari den beste etxebizitza baten kenkaria?\nPersona batek baserria erosi du, eta eraitsi egin behar izan du berria eraikitzeko. Eusko Jaurlaritzak esan du obra hori ez dela birgaikuntzakoa, lehendik dagoen eraikina eraitsi eta eraikin berria eraiki delako; hori dela eta, obrak amaitzen direnean, Obra Berriko Adierazpena egingo da. 2009an eraikuntza-gastu batzuk egon dira. Jakin nahi da ea 2009an eraikuntza berrirako egin diren gastuek ohiko etxebizitzan inbertsioaren ziozko kenkaria aplikatzeko eskubiderik ematen duten.\nZer zerga-tratamendurik dute etxebizitzetako konturako ordainketek eraikuntzan?


Acunsa GBC | Hirugarren garaipena eta puntuaziorik onena - Noticias de Gipuzkoa\nAcunsa GBC | Hirugarren garaipena eta puntuaziorik onena\nSaskibaloia GBCk garaipen garrantzitsua lortu zuen sailkapenean urrunegi ez geratzeko\nm. tolosa 12.01.2021 | 00:44\nDee Tenerifeko jokalari bati ihes egin nahian igandean Illunben jokatutako partidan. Argazkia: Efe\ndonostia – Mike Carlson debutariaren azken segundoko saskira-tzearekin igandean Acunsa Gipuzkoa Basketek Iberostar Teneriferen aurka lortutako garaipenak (89-87), bizipoz pittin bat ekarri dio ACB Ligako azken sailkatuari. Azpimarratzekoa da, gainera, denboraldiko puntuazio markarik onena erdietsi zuela taldeak, ordura arte saskiratzaile nagusia zen Jaime Echenique kolonbiarra, belauneko lesio larriaren ondorioz, denboraldi guztirako galdu duenean. Gipuzkoarren garaipenak kutsu epikoa izan zuen, izan ere, taldeko bi pibotetako baten hutsuneaz gain, COVID-19a dela eta Marcelo Nicola entrenatzailea ere faltan izan baitzuten, eta, ondorioz, haren laguntzaileak, Iñaki Martinek, gidatu behar izan zuen taldea.\nHarrigarria da, baita ere, garaipenaren saskiratzea, urritik taldearekin entrenatzen zebilen eta talde donostiarrak fitxatu berri duen Mike Carlsonek lortzea. Jokalariak maila ikusgarria eman zuen, hirukoetan % 100a lortuz, eta saskiratze guztiak, gainera, partidaren une erabakigarrietan. Partida osoan zehar GBCko saskiratzaile onena Dee izan zen, 20 puntu lortuta.\nOrain arte, gipuzkoarren markarik onena 86 puntutan zegoen, eta haiek ere, dauzkaten hiru garaipenetako bat lortzeko balio izan zuten Morabanc Andorraren aurkako norgehiagokan.\nGipuzkoa Basketen partidako batez besteko saskiratze maila 71,9 puntutan dago eta lehiaketako apalena da. Beraz, denboraldi honetako talde errebelazioaren aurka lortutako puntu kopurua, Tenerife Europan ere bikain dabilela eta ACB postuan dagoela kontuan izanik, Illunbekoen partida ederraren erakusgarri dira.\nOrain, GBCk azken jardunaldietan erakutsitako hobekuntza baieztatu beharko du, Joventut, Bartzelona eta Estudiantesen aurka urtarrilean izango dituen partidetan; eta ea aurki hasiko duen bigarren itzuli honetan mailari eusteko aukerarik izaten duen.\nTalde gipuzkoarra oztopoak gainditzeko gauza izan zen, Marcelo Nicola entrenatzailea eta Echenique izarra falta zituela


Laida - Urdaibai\nPaseo luzeak, surfa, kayak, gastronomia, natura… Laida jende guztiak gogoko duen hondartza horietako bat da, eta, horregatik, Urdaibaiko ospetsuenetako bat. Eta ospe hori ez da gaurkoa; jada XIX. mendearen hasieratik, Laida inguruko herrietako biztanleentzako bilgunea da.\nLaidaren lehen aipamena 1816koa da. Taberna bat zegoela esaten da bertan, eta bertako herritarrak uretan bainatzen zirela udako beroa arintzeko. Ez da hutsala datua; izan ere, kostaldeko aisialdia, eta zehazkiago hondartzetako aisialdia, ez zen oso ohikoa garai hartan.\n1850ean, mundakarrak hasi ziren itsasontziz joaten Laidako hareatzaz gozatzera; gaur egun ere gordetzen dute ohitura hori. Beste datu azpimarragarri bat da 1876an, karlistaden ondoren, bainuetxe bat zegoela Laidan, gaur egun tabernak dauden tokian. 1910ean hasi ziren hondartzak aisialdirako leku gisa famatzen, eta, urte batzuk geroago, 1926an, Laida modako hondartza gisa aitortzen zuten turismo-sustapeneko liburuxketan.\nBaliteke hondartza hau sortzeko moduarekin lotuta egotea haren edertasuna, Urdaibaiko gainerako hondartzak ez bezalakoa baita. Izan ere, Laida olatuek eta itsas korronteek ekarritako harea-metaketaren ondorioz eratu da. Ezagutzen al duzue Laidakoa baino aldakorragoa den hondartzarik? Hondartza hazi, urritu… eta horrela behin eta berriro; batez ere olatuen eraginagatik —sasoiz sasoi asko aldatzen baita— eta marearen gorabeherengatik.\nEta nola sortzen da Mundakako barra ospetsua?\nDena dago lotuta itsasadarraren bokalean sortzen diren korronte indartsuekin. Itsasbehera denean, estuarioaren barrualdetik jaisten den korronteak bokaletik kanpora eramaten ditu sedimentuak.\nPodéis informaros más en profundidad sobre las dunas y el proyecto Regeneración del Ecosistema Dunar de la playa Laida aquí.\nMundakako barra, beraz, marea-korronteen bidez sortzen den ur azpiko harea-metaketa da. Metaketa hori estuarioaren barrualdetik marea jaisten denean korronteek garraiatzen dituzten sedimentuez elikatzen da. Horiek horrela, bokaletik kanporantz doan korronteak tupust egiten duenean aurrez aurre itsasoko olatuekin, eta pilatutako sedimentuen ondorioz sakonera txikia denez gero, Mundakako ezkerreko olatu ospetsua eratzen da. Itsasbeheraldiko korronteak behartzen du olatuak ekialderantz pixkanaka mugitzera, surflariak liluratzen dituzten hodi ederrak eratuz. Olatu honek, neguan zehar, Mundakako barra higatzen du eta sedimentua berriz ere marearteko eremurantz garraiatzen du.\nHitz egin dezagun orain hondartzako eremu lehorrari buruz, inoiz bustitzen ez den hondar-zatiari buruz. Agian, askok gogoratzen dituzte Laidako dunak, nahiz eta 1950ean duna-sistema naturala guztiz desagertu, beharbada ondoz ondoko denboraleen eraginez. Hala ere, arrazoi nagusia hondartzako erabiltzaileen presioa izan zen, horrek eragotzi baitzuen dunak haztea eta ekosistema hauskor hori berez lehengoratzea. Hareazko metaketa hauek sedimentuen aldi baterako biltegi gisa funtzionatzen dute, eta higaduraren ondorioz hondartzak azalera galtzea eragozten dute.\nHala ere, Laidako mareaz gaindiko eremu hori, Kantauriko itsasertzeko hondartza guztiak bezala, atzeraka ari da gaur egun. Badirudi ekaitzek sortarazitako higadura eta, beharbada, klima-aldaketak eragindako itsas mailaren pixkanakako igoerak sortarazitakoa direla egoera horren arrazoiak.\nDunei buruz eta Laida hondartzako duna-sistemaren berreskuratzeko proiektuari buruz gehiago jakiteko, hemen.


[Galeria] DBHko ikasleak elkarrekin irten dira indarkeria matxistaren kontra : Bidasoko Hitza\n[Galeria] DBHko ikasleak elkarrekin irten dira indarkeria matxistaren kontra\nZabaltza plazako kioskoa izan da euri zaparradaren estalpe, eta, emakumeen kontrako indarkeriaren aurkako egunean, goizez, ikasleak izan dira protagonista.\nIrungo DBHko zentro publikoetako ikasleek elkarretaratzea egin dute elkarrekin, Azaroaren 25ean.\nEuren esku dago etorkizuna, eta bide onetik bideratua dagoela erakutsi dute gaur goizean gaztetxoek, Zabaltza plazan. Lehen aldiz, Irungo DBHko ikastetxe publikoetako ikasleak kalera irten dira elkarrekin aldarrikapen bat egitera; gaurkoan, Azaroaren 25a izanik, indarkeria matxista salatzera.\nEuria izan dute lagun ekitaldi osoan, eta protagonistak kioskoan sartu dira. Nerabeek hartu dute hitza eta protagonismoa gaur. Udal talde eta elkarteetako ordezkariak behean, aterkipean, geratu dira.\nBiribil bat egin dute pankartekin Toki Alai, Eguzkitza, Txingudi Ikastola, Hirubide eta Plaiaundiko ikasleek. Hala nola, halako mezuak irakur zitezkeen: Berdintasunik gabe askatasunik ez; Finantzatu. Bildu. Erantzun. Aurreikusi; Irungo ikastetxe publikoak indarkeriaren aurka; eta Ausartak ez, askeak. Ikasleek eurek egin dituzte pankarta guztiak.\nOndoren, ikasle batzuek manifestua irakurri dute. Emakumeek indarkeria sexista “direnarengatik eta irudikatzen dutenarengatik” pairatzen dutela azalduz hasi da irakurketa. Emakume horiek, haur, gazte nahiz heldu, “bortxatuak, jipoituak, umiliatuak, manipulatuak eta kontrolatuak” izaten direla gogorarazi dute, eta borroka hori “guztiona” dela gaineratu dute. Horren aurrean, ikastetxe zein herrietan “emakume askeak” izan nahi dutela aldarrikatu dute, eta ondorioztatu dute “emakume eta gizonen arteko erabateko berdintasunak bakarrik eragingo indarkeria matxista desagertzea”. Azkenik, “biktima bat dagoen bitartean, indarkeria matxistari aurre egiten” jarraituko dutela zehaztu dute.\nOndoren, aurten, indarkeria matxista dela eta hilak izan diren emakumeak gogoratu dituzte, eta bakoitzaren omenez, kandela bat piztu dute. Azkenik, koloreetazko loreak bota dituzte borroka eta itxaropena sinbolizatuz.\nBihar, HITZAk erreportaje bat argitaratuko du elkarretaratzearen prestaketa nola izan den azaltzeko. +\nM8 Asanblada Feministaren Kartela\nDBHko ikasleen elkarretaratzea\nKartel bat DBHko ikasleen elkarretaratzean\n‘Ausartak ez, askeak’ pankarta\nPankarta bat DBHko ikasleen elkarretaratzean\nUdal ordezkariak DBHko ikasleen elkarretaratzean\nErlazionatutako edukiaDBHko ikastetxeek elkarretaratze bateratua egingo dute Azaroaren 25ean


SPRI Taldeko zuzendariak Cannes-en jaso du Financial Times-en aitortza, zeinaren arabera Euskadi lurralde erakargarria baita atzerriko inbertsioarentzat - SPRI\nSPRI Taldeak eta Eusko Jaurlaritzak bultzatutako Invest in the Basque Country estrategiaren lau alderdi saritu dira\nSPRI Taldeko zuzendaria, Álex Arriola, saria jaso ta gero.\nSPRI Taldeko zuzendari nagusi Alex Arriolak gaur jaso du Cannes-en Financial Times taldeko Fdi Intelligence aldizkariaren aitortza, zeinak berriro adierazi baitu Euskadi lurralde erakargarria dela atzerriko inbertsioarentzat. Aldi honetan SPRI Taldeak eta Eusko Jaurlaritzak bultzatutako Invest in the Basque Country estrategiaren lau alderdi saritu dira, zehazki, hauek: instalatuta dauden enpresentzako laguntza, startup-entzako Bind 4.0 startupen azelerazio programa publiko-pribatua, pizgarri-sistemak eta atzerriko inbertsioa erakartzeko proiektu bat, Viralgen enpresa estatubatuarrarena hain zuzen.\nFinancial Times taldeko Fdi Intelligence aldizkariak berriro adierazi du Euskadi lurralde erakargarria dela atzerriko inbertsioarentzat, eta SPRI Taldearen eta Eusko Jaurlaritzaren “Invest in the Basque Country” estrategiaren lau alderdi saritu ditu: ezarrita dauden enpresentzako laguntza, Bind 4.0 startupen azelerazio programa publiko-pribatua, pizgarri-sistemak eta atzerriko inbertsioa erakartzeko proiektu bat, Viralgen enpresa estatubatuarrarena hain zuzen.\nArgitalpen espezializatu eta ezagun horrek hirugarrenez jarraian aitortu du “Invest” estrategiak Euskadin egiten duen lana. Iaz esan zuen Euskadi Europa hegoaldeko 10 eskualde erakargarrienetako bat zela atzerriko inbertsioarentzat, eta aitortza egin zion orobat atzerriko inbertsioa erakartzeko “Invest in the Basque Country” estrategiari, Europako eskualde ertainetako 10 estrategia onenen artean sailkatu baitzuen. Duela bi urte, Financial Times-ek nabarmendu zuen Euskadi Europako seigarren eskualde onena zela atzerriko inbertsioarentzat, eta baita ere azpimarratu zuen Euskadi dela eskualde ertainen artetik logistika onena eskaintzen duena.\nHala, fDi Magazine aldizkariak, merkatuetako posizionamenduan eta nazioarteko inbertsio fluxuetan espezializatua dagoenak, Euskadi saritu du munduko beste 112 lokalizazioren artetik. Esan bezala, Strategy Awards sariketako txostenak Euskadi nabarmendu du bertan ezarrita dauden eta atzerriko kapitala duten enpresei laguntzeko abiatu duen estrategiagatik (“Aftercare”), ETE eta startupei zuzendutako estrategiagatik (bereziki azpimarratuz Bind 4.0 programa), ezarpenak egiteko eskaintzen dituen pizgarriengatik eta lortu dituen interes handiko proiektuengatik (esaterako, kapital estatubatuarra duen Viralgen enpresa, terapia genikoaren ekoizpenerako Europako zentro handiena).\nEuskadin ezarrita dauden eta atzerriko kapitala duten enpresei laguntzeko estrategiaren (“Aftercare”) xedea da erabaki-zentroak Euskadin atxikitzea. Horretarako, SPRI Taldeko “Invest in the Basque Country” lantaldeak maiz bidaiatzen du enpresa horietara beren premiak ezagutzeko eta Euskadin errotzen laguntzeko, inguruko ekosistemarekin dituzten lankidetza-loturak sendotuz eta I+G-ko proiektuetan parte hartzeko aukerak eskainiz, azken helburua baita deslokalizazioak saihestea.\nGaur egun atzerriko kapitala duten 10 langile baino gehiagoko 1.000tik gora enpresa daude Euskadin, zientzuek enpresa guztien %10 ordezkatzen baitute eta 52.000 langileri ematen baitiete lana. Atzerriko inbertsiodun enpresen ia %46 industria sektorekoak dira eta batez bestekoa baino tamaina handiagoa izaten dute oro har. Enpresa horiek BPGaren %13tik gorako ekarpena egin zuten 2015ean, eta enpleguaren %9,9 sortu zuten 2008-2015 bitartean.\nBestalde, Euskadiko politika industrialak arreta berezia eskaintzen die ETEei eta startup-en sorkuntzari. Hartara, Eusko Jaurlaritzak duela hiru urte abiarazi zuen eta SPRIk kudeatzen duen Bind 4.0 azelerazio-programak sari bat jaso du proiektu interesgarria izateagatik eta atzerriko inbertsioa erakartzeko egiten duen lanagatik. Horren erakusgarri, aurtengo edizioan 64 herrialdetako 524 hautagaitza jaso dira. Hautagaitza horiek 40 euskal enpresa trakziogilek aztertu dituzte eta 32 startup aukeratu dituzte 44 proiektu garatzeko. 32 enpresa horietatik 13 Euskaditik kanpokoak dira eta 5 atzerrikoak.\nTxostenak inbertsioak garatzeko pizgarri-sistema ere nabarmendu du eta, batik bat, azpimarratu ditu Euskadin gauzatu diren I+G-ko proiektuak. Pizgarri-sistema hori (pizgarri fiskalak barne) euskal enpresei eskaintzen zaien berbera da eta oso erakargarria da Euskadin kokatu nahi duten eta atzerriko kapitala duten enpresentzat ere.


Sarrerak: 39,00 €\nIdiazabal Gaztaren Ibilbidea edo GR-283, Gipuzkoako Foru Aldundiko Berrikuntza, Landa Garapen eta Turismo Sailak sustatutako eta Gipuzkoako Mendizale Federazioak homologatutako ibilbidea da. Idiazabal Gaztaren Ibilbidea edo GR-283, 6 etapaz osatzen da.9,777 metroko desnibel metatua du, desnibel positiboa 4,920 metro da eta negatiboa 4,857, eta guztira 95,7 kilometroko luzera du. Etapa bakoitza egun batean egiteko pentsatua dago. Goierri, Urola Garaia eta Deba Garaia bailarak gurutzatzen ditu.\nGaztaren Ibilbideak puntu historiko oso aipagarriak ere gurutzatzen ditu. Aukera emango digu Santiago Bidearekin bat egiten duen Errege Bidean zeuden Ordizia eta Segurako hain ondo kontserbatzen diren Erdi Aroko kasko historikoak bisitatzeko.\nInguruko errekurtso eta materialen ateratze eta tratamenduari buruz ere gehiago jakingo du Ibilbidea egiten duen bisitariak. Ordizia eta Segura artean ibiltariak Igartzako Monumentu Multzoa erdi erditik zeharkatuko du , Segura-Mirandaola etapan, Zerain eta Mutiloako meatzeen aztarnetatik igaroko da eta etapa amaieran burdinaren tratamenduarekin lotura hain estua duen Mirandaolako puntura ailegatuko da. Ezin ahaztu, Aizkorri-Aratz Parke Naturalean sartu aurretik Arantzazuko Santutegiak agurtuko duela.\nBaina Gaztaren Ibilbidea ez da natur eta turismo esperientzia bat bakarrik, baita esperientzia gastronomiko bat ere. Ibiltariak alojamendu mota desberdinez gozatu ahal izango du, denak ere oso gertuko tratua emango diotenak. Hotelez, nekazalturismoz eta aterpetxez osatutako eskaintza da, beste inon gozatu ezin daitekeena.\nIbilbidearen informazio eta kudeaketarako puntu nagusia Idiazabalgo Gaztaren Interpretazio Zentroan kokatzen da.\nPertsona edo talde bakoitzak Ibilbidea bere erara diseinatzeko aukera izango du. Hortaz, etapa solteak egiteko aukera egongo da eta baita geraleku bakoitzean gau bat baino gehiago pasatzeko aukera ere.\nIdiazabal Gaztaren Ibilbidea diseinatu eta erreserba formalizatzeko


52 proiektu aurkeztu dira “Metxa” euskal azeleragailuaren deialdira - SPRI\n16 apirila, 2016\n52 proiektu aurkeztu dira “Metxa” euskal azeleragailuaren deialdira\nProiektuen %34,5 Arabakoak dira eta %19,2 Bizkaikoak, baina probintzia gehiagotatik ere iritsi dira, adibidez, Gipuzkoa, Burgos, Madril, Valentzia, Salamanca edota Bartzelonatik.\nHemendik hilabetera emango dira ezagutzera aukeratutako ekintzaileak, zeintzuek aukera izango baitute 6 hilabeteko prestakuntza programa batean parte hartzeko eta 60.000-100.000 € bitarteko finantzaketa jasotzeko.\nProiektu ekintzaileentzako Metxa azeleragailuak “erabateko arrakastaz” itxi du bere lehen programarako ideiak aukeratzeko deialdia. 52 hautagaitza jaso dira, eta orain sustatzaileek denak aztertuko dituzte, prestakuntza eta inbertsio ekonomikoko programan parte hartuko duten laurak aukeratzeko.\nProiektuak probintzia hautetatik iritsi dira: Arabatik (18, %34,5), Bizkaitik (10, %19,2), Gipuzkoatik (6, %11,5), Burgostik eta Madriletik (3 bakoitzak, %5,7). Gainerakoak Valentzia, Salamanca eta Bartzelonatik etorri dira.\nProiektuen %55en kasuan, euren sustatzaileek aurten edo iaz abiatu zuten proiektua; %17an, berriz, zuzendariak emakumeak dira, nahiz eta askoz proiektu gehiago egon sortzaile taldean emakumeak dituztenak.\nSektoreka, aurkeztutako proiektuen %75 teknologikoak dira, %15 industrialak, eta gainerakoak zerbitzu, ostalaritza eta nekazaritza eta elikadura sektoreetakoak.\nPrograman sartzeko, baldintza hauek bete behar ziren: 18 urtetik gorakoa izatea eta enpresa proiektu bat edo martxan dagoen enpresa bat edukitzea (5 urteko antzinatasuna baino gutxiago duena). Negozio ereduak bideragarria, eskalagarria eta berritzailea izan behar zuen bere sektorean, gutxienez bi laguneko lantaldea behar zuen, eta sortzaileetako batek gutxienez %100eko dedikazioa eskaini behar zion proiektuari. Metxa azeleragailuko arduradunek hilabete dute proiektuak aukeratzeko, eta maiatzean hasiko da azelerazio programa.\nMetxa dugu teknologia berriekin lotutako ekimenetara edo “start-up”etara esklusiboki bideratua ez dagoen lehenengo “ekintzaileentzako proiektu-azeleragailua”. Gasteizen dago kokatuta, eta helburutzat du Espainia iparraldeko edozein sektoretako proiektu berritzaileak bultzatu, zaindu eta finantzatzea (enpresaren akzioetan parte hartuz).\n1. Inbertsio ekonomikoa.- Ekintzaile bakoitzak 60.000€ eta 100.000€ bitarte jasoko ditu proiektuan parte hartzearen truke (%10-30), kasu bakoitzaren arabera.\n2. Azelerazio programa osoa da eta Lean Startup metodologia baliatzen du. Teknika horrek oinarritzat ditu ikaskuntza baliozkotua, esperimentazio zientifikoa, eta iterazioa produktuak merkaturatzean, helburu hauekin: garapen zikloak laburtzea, aurrerapena neurtzea eta bezeroen atzera-elikadura lortzea.\n3. Ekintzaile bakoitzari sektorean espezializatutako tutore bat eta tutore transbertsalak esleituko zaizkio, zeintzuek proiektuaren fase desberdinetan parte hartuko duten; eta bakarkako zein taldeko aholkularitza saioak egingo dituzte.\n4. Laneko espazioa.- Parte-hartzaile guztiek lan-espazio bat izango dute Senda15 coworking zentroan, programak iraungo dituen 6 hilabeteetan.\n5. Coworkingaren, Metxa azeleragailuaren, tutoreen eta inbertitzaileen bitartez sortutako ingurune ekintzaileari esker, hautatutako ekintzaileek kontaktu-sare zabala eskuratuko dute.\n6. Programa ondorengo laguntza.- Ekintzailearekiko inplikazioa ez da programarekin amaitzen. 6 hilabeteko lan gogorraren ondoren, laguntza ematen jarraituko zaie azkartutako proiektuei, aholkularitza puntuala eskainiz, networking kontaktuak emanaz, etorkizuneko finantzaketa errondetarako prestatuz, e.a.\n7. Laguntza legala.- Beren proiektuarekin lotutako alderdi orokorrei buruzko aholkularitza, edozein garapen fasetan.\n8. Diru-laguntzak.- Laguntza eta orientazioa laguntzak eta diru-laguntzak lortzeko.


Igorreko jaietan hasiko da asteburu honetan gaueko autobus zerbitzua, Arratiako udal Mankomunidadeak bultzatuta, Galdakaoko eta Amorebieta-Etxanoko lankidetzaz. Zerbitzu honek urtero-urtero onarpen handia dauka eta ekainaren 8tik irailera, Galdakaoko jaietara arte luzatuko da. Zerbitzuak Gaztedi Arratia Programearen finantziazinoa dauka, Bizkaiko Foru Aldundiko Kultura Sailaren Gaztedi Bizkaia Proiektuaren barruan.\nGautxori hau normalean zapatutik domekara bitarteko gauetan eskainiko da, baina udalerri bakotxaren aukeren eta lehentasunen arabera moldatuko da. Juan B. Uriarte kalean (Laboral kutxan), Aperribai auzoan eta Usansoloko tren-geltokian geratuko da.\nEkainak 8-15 (zapatua)\nEkainak 22 (zapatua)\nEkainak 28 (barikue)\nEkainak 29 (zapatua)\nUztailak 20, 24 eta 27\nUztailak 27 (zapatua)\nAbuztuak 30 (barikue)\nIrailak 7 (barikua)\nIrailak 14 eta 21


About: Bizkaiko Labe Garaiak\nBizkaiko Labe Garaiak edo Altos Hornos de Vizcaya (AHV) Euskal Herriko industria metalurgikoaren enpresa garrantzitsuena izan da. Altos Hornos de Vizcaya 1902ko apirilaren 29an sortu zuten Bilbon, honako enpresak fusionatu ondoren: Altos Hornos y Fábricas de Hierro y Aceros de Bilbao, La Vizcaya eta La Iberia. Enpresa hauek Europa osoan zehar esportatu zuten burdin bizkaitarra, eta lehiakortasuna hobetzeko bat egin zuten. Fundazioan, herrialde osoko enpresaburuk handiena izan zen eta bere egoitza nagusia Sestaon zegoen, burdin meategien eta portuaren ondoan kokatutako udalerria, hain zuzen ere. Leku estrategikoa, beraz.\nBizkaiko Labe Garaiak edo Altos Hornos de Vizcaya (AHV) Euskal Herriko industria metalurgikoaren enpresa garrantzitsuena izan da. Altos Hornos de Vizcaya 1902ko apirilaren 29an sortu zuten Bilbon, honako enpresak fusionatu ondoren: Altos Hornos y Fábricas de Hierro y Aceros de Bilbao, La Vizcaya eta La Iberia. Enpresa hauek Europa osoan zehar esportatu zuten burdin bizkaitarra, eta lehiakortasuna hobetzeko bat egin zuten. Fundazioan, herrialde osoko enpresaburuk handiena izan zen eta bere egoitza nagusia Sestaon zegoen, burdin meategien eta portuaren ondoan kokatutako udalerria, hain zuzen ere. Leku estrategikoa, beraz. AHVren sorrerak komertzioa sendotu zuen, eta horri esker, ontziola berri asko sortu ziren, Astilleros del Nervión eta Compañía Euskalduna. AHVak altzairua hornitzen zuen, baina minerala, langileak, lanabesak eta trenbide sare egonkor bat behar zituen, eta horrek Bizkaiko industrializazio erraldoia eta enpresa dibertsifikazioa eragin zituen. Gerrate Zibilaren ondoren, Bizkaiko Labe Garaiek landa-exodoa erakarri zuten, eta Bilbo Handiko ekonomiaren dinamizatzaile bihurtu ziren, Espainia osoko etorkinak bereganatuz. Hortaz, Bilbo Handia estatu osoko hirigunerik handienetarikoa bihurtu zen. Horren ondoren, 1994an, CSI (Corporación de la Siderurgia Integral) deituriko taldea sortu zen, 1997an Aceralia Corporación Siderúrgicaren jatorria. Gaur egun, Arcelor taldearen parte da. 1980-1990eko hamarkadan krisiak gogor jo zuen Euskal Herri osoa, Bilbo Handia batez ere, eta AHV enpresa zaharrak ateak itxi zituen eta horrekin batera, Astilleros Euskalduna bezalako enpresek ere. Gaur egun, berrindustrializazioa gauzatu ostean, Acería Compacta de Bizkaia - ACB deituriko enpresa sortu da, CSP teknologia bidez urtean 3 milioi tona altzairu ekoizten dituenak. (eu)\nAlto horno antiguo Sestao.jpg\nAzken Labe Garaia. Egun zaharberritze prozesuan\nBizkaiko Labe Garaiak edo Altos Hornos de Vizcaya (AHV) Euskal Herriko industria metalurgikoaren enpresa garrantzitsuena izan da. Altos Hornos de Vizcaya 1902ko apirilaren 29an sortu zuten Bilbon, honako enpresak fusionatu ondoren: Altos Hornos y Fábricas de Hierro y Aceros de Bilbao, La Vizcaya eta La Iberia. Enpresa hauek Europa osoan zehar esportatu zuten burdin bizkaitarra, eta lehiakortasuna hobetzeko bat egin zuten. Fundazioan, herrialde osoko enpresaburuk handiena izan zen eta bere egoitza nagusia Sestaon zegoen, burdin meategien eta portuaren ondoan kokatutako udalerria, hain zuzen ere. Leku estrategikoa, beraz. (eu)\nBizkaiko Labe Garaiak (eu)\ndbr:Bizkaiko Labe Garaiak\nwikidata:Bizkaiko Labe Garaiak\ndbpedia-de:Bizkaiko Labe Garaiak\ndbpedia-es:Bizkaiko Labe Garaiak\ndbpedia-ja:Bizkaiko Labe Garaiak\ndbpedia-wikidata:Bizkaiko Labe Garaiak


Irekia Eusko Jaurlaritza - Gobierno Vasco :: Hezkuntza Sailak 16,9 milioi euro bideratu ditu Tolosako Orixe Institutuaren eraikin berria egiteko (Gobernu Bilera 2021-11-23)\nHezkuntza Sailak 16,9 milioi euro bideratu…\n<iframe src="https://www.irekia.euskadi.eus/eu/embed/videos?video_path=2021%2F11%2F23%2Fnews_73510%2Fhtml5%2FIES_ORIXE_BHI.mp4" width="320" height="210" allowfullscreen></iframe>\nHezkuntza Sailak 16,9 milioi euro bideratu ditu Tolosako Orixe Institutuaren eraikin berria egiteko (Gobernu Bilera 2021-11-23) Iturria: Irekia\nESCENA_10_-_EDIT.jpg Iturria: Irekia\nESCENA_9_EDIT.jpg Iturria: Irekia\nESCENA_13_EDIT.jpg Iturria: Irekia\nEraikin berriak 7.468 metro koadroko azalera eraikia izango du, eta DBHko 20 talde hartuko ditu; DBHkoek zein Batxilergokoek erabiltzeko hainbat espazio komun ere aterpetuko ditu\nPasabide batek eraikin berria egungo Gorosabel eraikinarekin lotuko du, han izango baitira Batxilergoko ikasleak\nGobernu Kontseiluak gaurko bileran 16.934.783,59 euroko gastua baimendu du, Hezkuntza sailburuaren proposamenez, Tolosako Orixe Bigarren Hezkuntzako Institutuaren (Orixe BHI) eraikina eraitsi eta berria eraikitzeko lanak egiteko.\nEgun, Orixe BHIk elkarren ondoko bi eraikin ditu: Gorosabel eraikina eta Orixe eraikina. 1974an eraikitako bigarren eraikin hauxe eraitsiko da, eta haren lekuan jasoko du Hezkuntza Sailak –orube berean-, institutuarentzako eraikin berria. Gorosabel eraikinak berriz, zutik jarraituko du eta Batxilergoko ikasleen gelak hartuko ditu. Pasabide itxi eta estali batek lotuko ditu bi eraikinak.\nEraikin berriak L itxura hartuko du, eta bere bolumenetan argi eta garbi bereiziko dira: batetik, eraikin nagusi bat, DBHko gela arruntak hartuko dituena; eta, bestetik, erabilera komuneko espazioak (DBHrako zein Batxilergorako) hartuko dituen bigarren eraikin bat: laborategiak, liburutegia, banaketa-gelak, mintegiak edo musika gela egongo dira hemen, besteak beste. Eraikin nagusian, DBHko gela guztiak ekialdera edo mendebaldera orientatuko dira; erabilera anitzeko ikasgelek, aldiz, hegoaldeko fatxada hartuko dute. Bigarren eraikinean, gela eta laborategi guztiak hegoaldera begira egongo dira.\nDBHrako eraikin nagusiaren barruan, goiko bi solairuetan, espazio irekiak utziko dira eskailera-gunearen ondoan (lau espazio ireki, solairu bakoitzeko bi). Gune libre horiek ikasleek eskola-orduetatik kanpo erabil ditzaten, jarduera osagarriak burutzeko edo egonaldi eta harremanetarako gune gisa planteatzen dira.\nEra berean, nabarmentzekoa da sarrera nagusian, anfiteatro txiki baten eran, kokatuko diren harmailak ere. Espazio hau eraikinaren -1 solairura iritsiko da, eta hainbat jarduera garatzeko aukera emango du, hala nola bilerak, hitzaldiak, proiekzioak, edo ikastetxeak bertan garatu nahi duen beste edozein jarduera.\nKanpoaldean, eraikin berrirako sarrera nagusiak aterpe zabala (412 m²) izango du atarian. Aterpe hau elementu garrantzitsua izango da espazio nagusien antolamenduan. Aterpe funtzioa eraginkortasunez betetzeaz gain, kanpoko zirkulazioak antolatzeko modu egokian kokatuko da, euri-egunetan batez ere.\nKirol pista estalia eta gimnasioa\nOrubearen kotarik baxuenean – 20 metro inguruko desnibela baitu orubeak alderik altuena eta baxuenaren artean–, estalitako kirol-pista handi bat egongo da, eta baita gimnasioa eta aldagelak ere haren alboan. Pista estalia mendebaldetik irekita egongo da kanpoaldera, eta harmaila-galeria batek luzetara zeharkatuko du barrualdean. Kirol-pistaren eta gimnasioaren estalkia eraikin nagusiaren beheko solairuaren kota berean kokatuko da, eta horri esker, kirol eta jolas-patio handi bat egingo da estalki honen gainean.\nTolosako Orixe BHIren eraikin berriak izango dituen instalazio guztien artean, hauek dira nabarmentzekoak:\n18 gela arrunt, DBHrako\n2 gela erabilera anitzekoak\nBilera gelak eta mintegiak\nJantokia, 242 m²\nSarrerako aterpea, 412 m²\nGimnasioa, 423 m²\nKirol pista estalia, 879 m²\nKanpoko kirol pista, 1124 m²\nKanpoko jolastokia, 408 m²\nAzalera eraikia guztira: 7.468 m²\nObra hauek egiteko epea 24 hilabetekoa izango da, lanei ekiten zaienetik zenbatzen hasita. Jarduera honetarako gastua Gobernu Kontseiluan onartu ondoren, Hezkuntza Sailak Orixe BHIko egungo eraikina eraisteko eta eraikin berria eraikitzeko proiektua esleitzeko prozesuari ekingo dio, lanak 2022. urtearen erdialdean hasteko aurreikuspenarekin.


Direna begi aurrera ekarrita - Artzape\nDirena begi aurrera ekarrita\nAinhoa, Ane, Idoia, Eder eta Bea. Munduan milaka pertsona eta familiek, tartean beraiek, bizi duten esperientzia getariarrei erakustera hurbildu ziren atzo Balenciaga Museoko auditoriora. Transexualak dira beraietako hiru eta senideak beste biak. Haurtzarotik onartu eta bizi izan dute prozesua Ane eta Ederrek; beranduago, berriz, Idoiak. Bakoitza beretik aritu zen atzokoan, hasieratik argitu zuten moduan, ez baitago “neska-mutil transexuala izateko modu bakarra”.\nBea Server Naizen Adingabe Transexualen Familien Elkarteko kidea eta sexologoa da. Gaur egun, elkartean 150 familia batzen direla azaldu zuen, argituz, hala ere, egunero hazten doala kopurua. Dena den, aitortu zuen badirela inoiz taldean egongo ez diren sendiak, dela inguruagatik, dela erlijioagatik, dela bestelako arrazoiren batengatik.\nTransexualitatea betidanik existitu dela argituta, gaurkoa “une historiko garrantzitsua” dela azpimarratu zuen Serverrek, “transexualek txikitatik dutelako nahi dutena izateko aukera”. Azaldu zuenez, denek ez dute hasieratik adierazten, batzuek txikitan aipatzen dute, gero bere horretan utzi eta urteetara berreskuratzen dute behar hori.\nHorri lotuta, bestelako teoriekin batera, gizartean maiz azaltzen den ideia mahaigaineratu zuen sexologoak: “Txikiegia da jakiteko”. Halako zalantzak haur transexualen inguruan bakarrik sortzen direla iradoki zuen, hala ez direnek ez dutela hori jasan behar. Hargatik, “itxaron baina umeak esaten duenari kasu egitea” aholkatu zuen, esperientziak erakutsi baitie transexualitatea onartu eta horren arabera bizitzen hasitakoan, zoriontsu direla haurrak. Kontrara, ukazioaren eraginez, %42koa da suizidio tasa.\nIngurua ezinbestekoa da bide horretan, “entzun eta ulertzea”. Horrekin batera, testuingurua zabaldu beharraz hitz egin zuen Serverrek: “Esan al diegu badaudela zakildun neskak eta bulbadun mutilak? Errealitatearen berri izan behar dute, aukerak ezagutu”. Esparru seguruak sortu eta helduek umeen erritmoa errespetatu beharra azpimarratu zuen.\nAinhoak, Aneren amak, hartu zuen hitza ondoren, alabaren esperientzia kontatu asmoz. Oso txikitatik adierazi omen zuen neska izateko nahia, eta amak, zer esaten zuen ulertu ezinik, Internetara jo zuen. Han irakurritakoarekin konturatu zen haurra transexuala zela. Etxekoek onartzea bera zaila izan zen eta uneren batean, “onartu edo utzi” erabaki behar izan zuen; gertaera ezberdinek eragin zuten azkenean onarpena. 9 urterekin, trantsitua egin eta haurra Ane bezala bizitzen hasi zen. Eskolan izan zituen zailtasunak eta, besteak beste, Eusko Jaurlaritzak prestatuta duen protokoloa baliatu behar izan zutela jakinarazi zuen Ainhoak. Halako gaietan ezjakintasuna nagusitzen denez, Naizen bezalako elkarteek eskain dezaketen laguntza agerian geratu zen.\nEder, 19 urteko gazteak, duela bi urte egin zuen trantsitua. Haurtzaro “normala” pasa zuen Errezilen, eta Derrigorrezko Bigarren Hezkuntzako ikasketak egitera Azpeitiara joandakoan hasi zen nabaritzen ez zituela hango estereotipoak betetzen. Arropa berria erosi zuen, beste neskak bezala apaintzen saiatu zen, ilea moztu zuen… Interneten transexual andaluziar baten bideoa ikusita, identifikatuta sentitu zen, eta etengabeko gaia bilakatu zitzaion buruan. “Azterketa garaia zen eta bost ikasgai suspenditu nituen”. Aurrez halakorik egin gabea, irakasleak zer zuen galdetu eta barneko korapiloa askatu zuen. Gurasoekin hitz egiteko aholkatu eta, onarpena zailagoa ikusten zuenez, aitarekin hasi zen: “Galdetu nion ea zer gertatuko litzatekeen limoizko karamelu batek laranjazko karameluaren papera balu. Ezer ere ezetz esan zidan, kanpokoak berdin zuela, barrukoak limoizkoa izaten jarraituko lukeela”. Beranduago, aitari eta amari gutuna idatzi zien sentitzen zuena azaltzeko. Atzokoan, eskerrak eman zizkien hitzaldira bertaratutako aiton-amonei, beste belaunaldi batekoak izanda, interesa erakusteagatik.\nIdoia Getarian bizi izan da hainbat urtez. 37 ditu egun, eta Internet eta Naizen ez zeuden garaian konturatu zen transexuala zela; “badakit zer den laguntza hori gabe bizitzea”, azaldu zuen atzo. Lau urterekin Olentzerori nesken arropa eskatu zien; “urteren batean erosi ere egin zidaten, umeen kontuak zirelakoan”. Pare bat urte beranduago, ahizparen arroparekin ikusi zuen amak eta zerbait txarra egiten ari zela sentiarazi zionez, handik aurrera bizi zuena ezkutatzen saiatu zen. Arazoak izan zituen, umetan, kirola egin ondoren, beste mutilekin dutxatu behar izateagatik, eta, geroago, institutuan jasandako irainengatik. Bere burua babesteko mekanismoak garatu eta zena ahazten saiatu zen behin baino gehiagotan; hala ere, “beti bueltatzen zen eta bueltatu bakoitzean, pauso berri bat emateko beharra sentitzen nuen”. 28 urterekin, “honaino” esan omen zion gorputzak eta baretu ezinezko antsietate-krisi baten ondoren, psikiatrarengana joaten hasi zen: “Hark bizitza salbatu zidan”. Pelikula baten bitartez aitortu zien hari eta familia-medikuari gertatzen zitzaiona. Atzo mahaian zeudenek gainerakoek beste zorte ez eduki izana aitortu zuen, eta etxean, esaterako, ez duela onarpenik izan; bai, aldiz, lagunartean.\nErrealitate beraren aurpegi ezberdin eta anitzak azaltzeko hiru belaunaldi batu ziren atzo Balenciaga Museoan, gizarteak emandako aurrerapausoen isla izatearen esperantzan.\nItxaropen horri heldu eta aletxoa jartzeko asmotan, hilabete honetako ARTZAPE aldizkarian Ane, Ainhoa eta Idoiaren bizipenetan sakontzen ahaleginduko gara, beraz, ez galdu.


Don Inorrez | Kontaizu\nTolosako kantariaren bakarkako proiektu honen estreineko lanak “Mugiro Bila” izenburua darama eta bertan sendotasunez osaturiko pop-rock doinuak aurkitzen ditugu.\n2016an Bide Ertzean taldeak agur esaten zion bere ibilbideari. Geroztik Ubeda konposizio ezberdinak lantzen aritu da, berarekin batera Karlos Aranzegi Bide Ertzeaneko baterijolea izan du lagun disko berri hau osatzerako orduan.\nLan berria Cadizeko Puerto de Santa Marian grabatu dute, bertan dauka estudioa Paco Loco musikari eta ekoizle entzutetsuak. Australian Blonde talde ospetsuko kidea da Loco eta eskarmentu handiko ekoizlea ere. Don Inorrezek aurkezten duen soinuaren erakuslerik nabarmenena berak egindako lana da ekoizle moduan.\nHamar abestik osatzen dute disko berria. Pop doinuak ditu abiapuntu baina rockaren ikutu indartsuarekin, tentsioa duten abestiak dira eta soinu aldetik ekoizpenean egindako lana nabaria da. Bide Ertzean taldeak 2010ean plazaratu zuen “Don Inorrez” diskoaren izenburua eta bertan azaltzen zen kantua erabili ditu bere bakarkako proiektu honi izena jartzeko eta hala nola “mugiro” hitza Patxi Larrionen poema liburu batetik hartu du. Diskoaren azala Paula Estevez irudigileak burututakoa da.\nZuzeneko emanaldiei dagokienez laukote moduan arituko dira, Imanol Ubeda bera kantari eta kitarrajole moduan, Karlos Aranzegi baterian, besteak beste Ruper Ordorikarekin aritzen den Fernando Neira baxuan eta Ruben Caballero kitarrajole moduan. Apirilaren 12an Bilboko Kafe Antzokiko Kutxa Beltza goiko aretoan aurkeztuko du zuzenean lan berria arratsaldeko 20:00etan eta kontzertura sartzeko sarrera doakoa izango da.


Axular aski litzateke Monteverdi euskaratzeko — Eibar.ORG | Eibarko peoria\nHemen zaude: Hasiera / Blogak / Amatiño / Axular aski litzateke Monteverdi euskaratzeko\nAxular aski litzateke Monteverdi euskaratzeko\nAmatiño 2013/06/11 20:00\n“Beata Birjinaren bezperak” (Claudio Monteverdi, 1610) kontzertuarekin batera amaiera eman zitzaion, igande iluntzean, Kursaal Fundazioaren denboraldiari. Kritika adituak abesbatzaren (Conductus Ensemble), orkestraren (La Caravaggia) zein zuzendariaren (Andoni Sierra) bikaitasuna laudatu du eta, musika-kontzertuaren maila ez ezik, aipagarri ere agertoki barrenean proiektatu zen Donostiako Artzain Onaren erdiko nabearen argazkia, zeinek, ilunabarrean, atriletan jarritako ipurtargiak lagun, ezohiko giro ederra eskaini zion beti ere hotz samarra den Kursaaleko oholtzari.\nBikaintasun-maila horretara iristen ez garen entzule arruntok ez gara nor adituon iritzirik epeltzeko nahiz, zenbait unetan, ez lokartzeko ahaleginik franko egin behar izan. Zalantzan ere ez dugu zalantzan jarriko, Claudio Monteverdiren maisutasuna, merituren bat onartu beharko baitiogu laurehun urte geroago bi mila lagun biltzeko gauza den ereslariari. Are gutxiago gogoan izanda, Monteverdi bera izan zela pizkundetik barrokora bitarteko zubigintza burutu zutenetakoa. Baina, horrenbeste bikaintasunen artean, zilegi bekit esatea, libretoaren euskarazko itzulpena ez zitzaidala maila berekoa iruditu.\nLehen eta behingoz, ez naiz batere fio gaztelaniazko hamar-hamabi hitzetako esaldiak itzultzeko euskarazko sei edo zazpi nahikotzat jotzen duten itzultzaile “minimalistez”. Eta, zer esanik ez, XVI. edo XVII. mendeetarako euskarak landuak zituen moldeak oraindik ere ezagutzen ez dituzten “profesionalez”.\nBehar bada zail gerta dakioke euskarari XXI. mendeko azken teknologiaren erronkei erantzutea; baina, nago, XVII. mendeko eliza-terminologia orduandik dagoela, gurean ere, dezente landua eta zabaldua.\nEzin ulertu nola arraio "ensalzó a los humildes" eta "gora jaso zituen ezerezak" elkarren pareko jotzen dituen itzultzaileak dirauen oraindik merkatuan, edo "bendecir " adierazteko "grazia ixuri” aukeratzen duen profesionalak lanean jarraitu ahal duen.\nBistan da horrelakorik egiteko gauza den sasi-itzultzaileak ez duela sekula ez Detxeparerik eta ez Axularrik irakurri, ezer gutxi dakiela euskal literatura klasikoaren berri eta ez duela inoiz egin... ezta meza-laguntzailearenak ere.\nBikaintasuna? Zein bikaintasun-mota da hori?


Emakumeen G puntua; non dago eta nola estimulatu? | Eingo al deu?\nEmakumeen G puntua; non dago eta nola estimulatu?\nIrakurle batek egindako galderari erantzunez, Olatz Berastegi sexologoak emakumeen G puntuaren nondik norakoak azaldu dizkigu. Hona hemen G puntuari buruz jakin nahi duzuen guztia:\nGutxi gorabehera 1950. urtean hitz egin zen aurrenekoz emakumeen G Puntuari buruz. Garai hartan, Ernst Gräfenberg ginekologo alemaniarrak puntu erogeno hau emakumearen isurketarekin lotu zuen.\nHain zuzen ere, bagina barruko zona erogeno baten berri eman zuen sendagile honek, hau da, baginaren paretan, uretraren ondoan, kokatuta dagoen puntu bati buruz mintzatu zen.\nUrte batzuk geroago, 1981ean, Alice Kahn Ladasek, John D:Perryk eta Beverly Whippek puntu hau Gräfenbergen Puntua bezala izendatu zuten eta hortik aurrera G Puntuaren inguruko bibliografia eta historiografia guztia sortu zen. Ibilbide horretan, hasiera batean G Puntuaren eta emakumearen isurketaren artean planteatutako erlazioa indarra galduz joan zen eta gehien bat bagina barruko plazerrarekin eta “superorgasmo koitala” delakoarekin lotu zuten puntu hau.\nOrdudanik, gozamena sarketa bidezko sexu-harremanarekin erlazionatzen duten ereduak sortzeko erabili izan dira ideia horiek eta hortik beste eztabaida bat jaio daa: klitoria vs bagina.\nGaur egun G Puntuaren inguruko ikerketak egiten jarraitzen dute eta plazerra puntu zehatz batekin lotuta ez dagoela ondorioztatu dute adituek. Gainera, puntu guztien artean erogenoena klitoria dela diote.\nHori dela eta, sexu-harremanetan, bakarka, binaka nahiz hirunaka izan, plazerra edota orgasmoak faktore askorekin lotuta egon daitezke; norberak bizi duen egoera pertsonalarekin eta gorputzak bakoitzak duen sentsibilizazio gaitasunarekin, adibidez.\nBeraz, eta beste batzuetan aipatu dugun bezala, gorputzean G Puntu ugari ditugu, horregatik, garrantzitsuena gure gorputza ezagutzea eta praktika berriak probatzea da. G Puntua bilatzen saiatu eta ez aurkitzeak estutasun momentuak eragin ditzake eta horrek ez du sekula gure sexu-harremanetan lagunduko.\nKategoria Aholkuak 28 maiatza, 2009 egilea Karmele Gurrutxaga.\n← Sexuari buruz dena dakizula uste duzu? “Koitoari beldurra diot azkarregi isurtzen naizelako” →\n1 thought on “Emakumeen G puntua; non dago eta nola estimulatu?”\nMari 14:16 28 maiatza, 2009\nBa Toy Party bezalako enpresek bereziki G Puntua estimulatzeko jostailu ugari saltzen dituzte:


Galdakoztar bat Euskal Bioteknologia Elkarteko lehendakari berria | BINKE\nGaldakoztar bat Euskal Bioteknologia Elkarteko lehendakari berria\nSaioa Ibarretxe, biologoa\nTESTUA: Beñat Armentia\nSaioa Ibarretxe galdakoztarra da, 2018tik, Euskal Herriko Bioteknologia Elkarteko —EusBIOTEKeko— lehendakari berria, eta hamaika dira esku artean bere kideekin batera dituen proiektuak.\nGaztetatik biologiaren maitale izan da Saioa Ibarretxe (Galdakao, 1996) Euskal Bioteknologia Elkarteko —EusBIOTEKeko— lehendakaria. Unibertsitatera salto egin baino lehen argi zuen zelula zein mikroorganismoekin lotura zuen zerbait ikasi nahi zuela, eta hala egin ere: Bioteknologiaren Gradua ikasten hasi eta ordutik bere pasio bilakatu zen. Gradua amaitu zuela, zientzia honen esparruan ohikoak diren graduondokoak zein doktoretza egiteko aukerak baztertu, eta ikerkuntzaren bidetik jarraitu beharrean ospitaleetan lan egiteko BAME —Barneko Mediku Egoiliar— azterketa prestatzen hasi zen, eta horretan dihardu egun.\nOrain bi urtetik hona EusBIOTEKeko lehendakaria da Ibarretxe. Elkarte hau Euskal Herriko Unibertsitateko Bioteknologia Graduko hainbat ikasleren eskutik sortutako egitasmoa da, eta taldearen sorreratik «zientzia honen sektorearen egoera sozio-ekonomikoa sustatzea eta hobetzea» dute ipar, Ibarretxeren beraren esanetan. Honen ustez, hiru dira finean EusBIOTEKen oinarri nagusiak: «Prestakuntzaren hobekuntza, mundu profesionalean integrazioa eta gizarteari begira zientzia honen hedapena egitea».\nBi urte hauetan bai Ibarretxe eta bai EusBIOTEKeko lankideak ohartu dira gizarteak bioteknologiaren inguruan duen ezagutza hutsala dela, «orokorrean ez dugu uste jendeak zientzia honen berri duenik, izenetik salbu». Honen inguruan hausnarrean aritu, eta jendeak haien alde egin zezan, zientzia honen ezagutza minimo batzuk gizarteari ezagutaraztea beharrezkoa dela ondorioztatu zuten.\nElkarteko kideek argi dute epe laburrean zein luzean ezinbestekoa izango dela bioteknologiaren erabilera, gizarteko hainbat sektoretan gainera: «Batzuk aipatzekotan: medikuntzan, ingurugiroa zaintzeko eta lantzeko ikerketetan edota energia iturri berriak garatzeko orduan egin beharreko azterketetan».\nHala ere, itzaletatik argitara pasa, bere bilakaerak aurrera egin eta bioteknologiaren helburu nagusiena lortu nahi bada, hots, zerbitzuak naturatik modu jasangarri batean lortu nahi badira, galdakoztarrak uste du «nahitaezkoa dela etorkizun handiko zientzia honetan diru publiko gehiago jartzea eta ikusgarritasuna ematea».\nBioteknologia hedatzearen bidean hainbat izan dira elkartetik sortutako programak. Besteak beste, azaroaren lehen astean ospatu berri den zientzia astean parte hartu zuten EHUrekin elkarlanean. Aurten modu presentzialean aurkezteko aukerarik izan ez badute ere, institutuetan eta ikastetxeetan erakusteko landare bioteknologiaren inguruko bideo bat prestatu dute. Bestetik, Espainiar estatu osoan antolatzen den Biotechnofarm proiektua martxan jarri dute. Egitasmo honen bitartez ikastetxeetara hurbildu eta zientzia honen zutarri nagusiak zeintzuk diren azaltzeko aukera izango dute. Gainera, bigarren saio baten bitartez, ikastetxe hauetako ikasleak unibertsitateko laborategietara joan eta bioteknologia hurbiletik bizitzeko aukera izango dute. Honetaz guztiaz gain, formakuntza saio, jardunaldi edota orientazio programa bezala egitasmoak dituzte esku artean, eta denaren lehenadakari da Saioa Ibarretxe galdakoztarra.


Anders Fjeldsted Sextet, Getxoko Jazzaldiaren talde lehiaketaren irabazlea. Deia, Noticias de Bizkaia\nGetxoko 42. Nazioarteko Jazzaldia\nAnders Fjeldsted Sextet, Getxoko Jazzaldiaren talde lehiaketaren irabazlea\nEUROPA PRESS - 2018(e)ko uztailaren 8a, igandea - 13:01etan eguneratua\nAnders Fjeldsted Sextet, Getxoko Jazzaldiaren talde lehiaketan garaile\nAnders Fjeldsted Sextet danimarkako taldea, Getxoko 42. Nazioarteko Jazzaldiaren Talde Lehiaketa irabazi du. Halaber, bigarren saria Pepe Zaragoza Quintet talde espainiarrarentzat izan da eta, banda horren saxo-jotzaileak, Joan Saldañak, bakarlari onenari emandako saria eskuratu du.\nBILBO. Aurten, gainera, zaleek bat egin dute epai-mahiarekin eta Publikoaren saria seikote danimarkarrari eman diote. Bakarlaririk onenaren saria, ordea, Iñigo Ruiz de Gordejuelari eman dio publikoak, Alexey León Quintet taldeko piano-jotzaileari, hain zuzen ere.\nAnders Fjeldsted kontrabaxu-jotzailea bere belaunaldiko musikari preziatuenetako bat da Danimarkan. Bere herrialdeko nahiz nazioarteko hainbat artistarekin batera aritu da: Carsten Dahl, Jesper Thilo, Rodney Green, George Garzone eta Alvin Queen. Haren seikotearen musika batik bat originala da, Charles Mingusen edo Thelonious Monken inspirazioarekin, betiere soinu adierazkor eta organiko baten aldeko apustua eginez. Seikotean, Oilly Wallace (saxo altua), Rolf Sorensen (tronpeta), Soren Host (saxo tenorra), Artur Tuznik (pianoa) eta Henrik Holstekin (bateria) batera jarduten da.\nBigarren sariaren talde irabazlearen liderra, Alacanteko Pepe Zaragoza tronpeta-jotzaile eta musikagilea, Valentziako egungo jazz musikari gazteenen artean izenik esanguratsuenetako bat bilakatu da. Bere boskotearen aurrean lehenengo diskoa atera zuen orain dela gutxi, La plaça dels somnis, eta kritika bikainak jaso ditu, baita bi sari ospetsu ere: Ciudad de Talavera III Nazioarteko Jaialdia, 2015ean, eta Castellóko Universitat Jaume Iaren VII Jazz Jaialdia, 2016an. Taldekideak honako hauek ditu: Joan Saldaña (saxoa), Antoni Saigi (pianoa), Javier Pérez (kontrabaxua) eta Roger Gutiérrez (bateria).\nTalde Lehiaketaren irabazleek 4.300 euro jasoko dituzte eta CD bat grabatuko dute zuzenean. Gainera, talde irabazlea gaur, uztailak 8, jardungo da berriz Algortako Biotz Alai Abesbatza plazan, 21:00etan, Michel Camilo eta Tomatitoren aurretik. Halaber, garaileek Lovainako (Belgika) B-Jazz eta Eivissako Jazzaldietan ere parte hartuko dute, Getxo Jazzaldiak horiekin duen lankidetza-hitzarmena dela medio. Bigarren sariari 1.800 euro dagozkio eta, azkenik, bakarlaririk onenak 900 euro eskuratuko ditu.\n2018ko TALDE LEHIAKETA\n1. Saria: ANDERS FJELDSTED SEXTET\n2. Saria: PEPE ZARAGOZA QUINTET\nBakarlaririk onena: JOAN SALDAÑA (Pepe Zaragoza Quintet;saxoa)\n"Cifu" Publikoaren Saria\nTalde irabazlea: ANDERS FJELDSTED SEXTET\nBakarlaririk onena: Iñigo RUIZ DE GORDEJUELA (Alexey León Quartet;pianoa)\netiquetas: getxo jazz, anders fjeldsted sextet getxo jazz, anders fjeldsted sextet


Beñat Azkargorta (EH Kom): “Telekomunikazioen arloan Espainian zein Frantzian oligopolio egoera argia dago.” – Hala Bedi\n> Beñat Azkargorta (EH Kom): “Telekomunikazioen arloan Espainian zein Frantzian oligopolio egoera argia dago.”\nBeñat Azkargorta (EH Kom): “Telekomunikazioen arloan Espainian zein Frantzian oligopolio egoera argia dago.”\n13 maiatza Hizpidea KategoriaBerriak Iruzkinak desaktibatuta daude Beñat Azkargorta (EH Kom): “Telekomunikazioen arloan Espainian zein Frantzian oligopolio egoera argia dago.” sarreran\n“Estatu egitura propiorik ez izateak asko mugatzen gaitu.”\nArrakala digitala ezabatzeko bidean, telekomunikazio burujabetza eta herri ikuspegitik, Euskal Herrian telekomunikazio-sare neutro eta irekiak eratu eta hedatzeko helburuarekin jaio da EH kom. Irabazi asmorik gabeko kooperatiba integral eredua jarraituz eratutako proiektu hau Udalbiltzak, Izarkom-ek eta Hiritik At-ek sustatu dute elkarlanean, hainbat udal ordezkari eta adituren parte hartzearekin. Gaurkoan EH Kom kooperatiba berriko langilea den Beñat Azkargorta izan dugu Hizpidean.\nHizpidea: Beñat Azkargorta (EH Kom): “Telekomunikazioen arloan Espainian zein Frantzian oligopolio egoera argia dago.”\n← Aramaion jokatuko da larunbatean Arabako Bertsolari Txapelketako azken final laurdena\nLiteratura | Consonni →


pobre - Elhuyar dictionaries\n1 iz./izond. pobre, mísero, -a\nherriko pobreak: los pobres del pueblo\nartzain pobre baten semea: hijo de un pastor pobre\n2 izond. pobre, escaso, -a, insuficiente\nlur pobrea: tierra pobre\n3 izond. pobre, humilde, modesto, -a, de poco valor\netxe pobrea: casa pobre\nbizimodu pobrea: vida pobre\npobre *Examples are automatically obtained from dabilena\n...pobre\ttxokolate bako bizitzarik, besteak beste. Pobreen jatekoak, bai, eta? Gure sukaldaritza ...\n...dia lana aurkitzea, baina, hala ere, langile pobreen haserreak funtsezko garrantzia izan du azken urteetako feno...\n... bere ibilbideen lekuko. Eta herritar xumeak, pobreak , baztertuak, zapalduak ziren bere kezka nagusia. Baina ez z...\n...i garela gogorarazten du: herrialde aberatsetan pobreak oso estatutu baztertzaileekin integratzen direlako, eta Heg...\n...zenarekin sortu zuten hiriko ikatz meatzariek. Talde pobrea izan zen hasireran eta futbol zelaia bera...\n...la, 58 milioi botorekin baino gehiagorekin. Lulak pobreenen alde lanean segitzeko asmoa agertu du, eta %5eko hazkundea ...\n...da Munduan dagoen gauzarik alferrekoena da pobrearen arrazoia. XDZ - Xenpelar Dokumentazio Zentroa ...\n...nolakoak diren aberatsen etxeak eta bulegoak. Eta pobreak etxe txikietan bizi dira. Pobreek ere ...\n...etara pasatzea ziren, besteak beste, herrialde pobreen agendako gaiak...\n... Artea arteko bidea, arrastiko 15:00etan hasita. Probea 18:30ak aldean amaituko da Zeberion eta ondoren...\nLur pobreei ere egokitzen zaie.>\nSe adaptan incluso a suelos pobres.\nAfrikarekiko dugun harremana, daukagunean, aberatsengandik pobrearenganako laguntza-mentatitate batean oinarritzen da (gure kontzientzia arazoak baretzeko), non ez den kooperaziorako edo elkar-ikasteko aukerarik sortzen.>\nNuestra relación con África, cuando la hay, se asienta -para calmar nuestra mala conciencia- en una mentalidad asistencial del rico hacia el pobre, en la que no cabe la posibilidad de cooperación y aprendizaje recíproco.\nEgia da kapitala eta konponbideak herrialde aberatsetatik pobreetara zuzenean eramatea baliagarri izan zela munduko garapenaren lehenengo arazoei aurre egiteko.>\nEs verdad que la transferencia directa de capital y soluciones de los países ricos a los pobres sirvió para encarar la primera generación de problemas de desarrollo mundial.\nArazo horiek gainditzeko gaitasun iraunkorrak sortu behar dira herrialde pobreetan, eta herrialde aberatsek beren ezagutza transmititu behar diete, askoz parte-hartze aktiboagoa izan dezaten konponbideen garapenean.>\nEstos problemas demandan creación de capacidades permanentes y transferencia de conocimiento de los países ricos a los pobres, para que los segundos tengan una participación mucho más activa en el desarrollo de soluciones.


MIKIRIBAR mendi eta bidai oroitzapenak: ekaina 2011\n2011(e)ko ekainakren 26(a), igandea\nEgilea: Mikel Iribar ordua: 10:56 iruzkinik ez:\nEgilea: Mikel Iribar ordua: 13:43 iruzkinik ez:\nLarunbat honetan Josu Aladakur,Jon Gaztañazpi,Victor eta ni, Zumaiatik Debarako bide egitera joan ginen.Bidea dnbora gehienean itxasertzetik doa eta flysch deitzen zaien geruzek edertzen duten magaletan gora eta behera egiten da.\nGoizean goizo hartu dugu trena Zumaiara eta ibilbidea amaitzean berriz bueltan Debatik Oriora trenez.Goiz buelta ederra izan da.\nIbilbide oso ederra eta guztiz gomendagarria.\nGazta,Josu eta Victor ibilbidearen lehen zatian.\nLehen maldetan belar luze artean Josu.\nEguraldi ezin hobea.\nKostaldea eta flysch-en ikuspegia.\nGazta,Victor eta Josu atzean flysch-ak dituztela.\nHirukotea Santa Katalina ermita,Debatik gertu.\nNi Santa Katalina ermitan.\nOndorengo enlazetik ibilbidearen TRACK-a eta WAYPOINT-ak jeitsi ditzakezue zuen GPS-ra eta ordenagailura:\nZUMAIA-DEBA FLYSCH TRACK\nIbilbidearen altuera krokisa.\nEgilea: Mikel Iribar ordua: 02:21 1 iruzkin:\nEtiketak: Euskal Herria, Gipuzkoa, Zumaia-Deba Flysch\n▼ ekaina 2011 (3)


Lekaleak neurriz kontsumitzea azido uriko eta tanta bakoitzeko | Consumer\nLekaleak neurriz kontsumitzea azido uriko eta tanta bakoitzeko\nLekaleetako purina-edukia dela eta, hiperurizemia larria eta hezueria izanez gero, haien hartzea kontrolatzea gomendatzen da.\nPurinetan aberatsak diren elikagaien kontsumoa kontraindikatuta dago hezueria krisian dagoenean, artikulazioetan azido urikozko kristalak metatzeak eragiten duen nahastean. Purinak animalia- eta landare-zeluletan kantitate handiagoa edo txikiagoa duten konposatu kimikoak dira. Lekadunek neurrizko kopuruak dituzte, ia zainzurien eta txanpinoien proportzio berean. Baina lekaleak konposatu horietako elikagai nabarmenenak ez diren arren, hiperurizemia larria izanez gero, haien kontsumoa kontrolatzea komeni da.\nLekaleek nodulu bereizgarriak dituzte sustraietan, eta, modu sinbiotikoan, landarearekin nitrogeno atmosferikoa finkatzen duten bakterioak bizi dira. Bakterioek aminoazidoen aitzindaritzat erabiltzen dute airearen nitrogenoa, landare-proteinak eraikitzeko oinarrizko elementutzat. Hori dela eta, kakahueteek, ilarrek eta babarrunek, mundu osoan gehien kontsumitzen diren lekadunek, ematen dute elikagai-proteinaren zati handi bat, eta lurrak nitrogenoz aberasten dira haien laborantzarekin. Era berean, berezitasun biologiko horrek azaltzen du landare-elikagai multzo horretako purinen eduki ertaina. Dilistek, babek eta ilar lehorrek, freskoak ez direnek, kopuru handiagoa dute besteen gainetik.\nHiperurizemia larria edo hezueria izanez gero, pertsonak dieta zorrotza egin behar du, egunean 5 mg purina baino gutxiago hartzeko. Horrek esan nahi du substantzia horietan kontzentrazio handiena duten elikagaiak dietan mugatzea. Barazkien artean, murriztu egiten da lekale, barazki eta barazkien kontsumoa, hala nola zainzuriak, txanpinoiak eta perretxikoak, espinakak, zerbak eta azalorea.\nHala ere, lekaleetako purina-kontzentrazioa (10-100 mg/100 g) beste elikagai batzuetakoa baino askoz txikiagoa da, hala nola haragi-estraktuak (3.500 mg), arrain-kontserbak (350-450 mg), erraiak (300-360 mg) eta haragi gorriak (150-200 mg). Beraz, hiperurizemia izanez gero, ez da beharrezkoa lekaleak dietatik kentzea, nahiz eta komeni den kontsumo-maiztasuna eta -kantitatea murriztea. Hiperurizemia larrietan, plasmako azido urikoaren maila 9 mg/dl-tik gorakoa denean eta tanta-krisiari lotuta daudenean, dieta zorrotza ez da nahikoa ondoeza arintzeko eta eragozpenak gainditzeko. Ezinbestekoa da purinen katabolismoa inhibitzen duten botikak erabiltzea. Krisia gaindituta, askotariko elikadurara itzuliko da. Gaur egun, gaur egungo botiken eraginkortasuna dela eta, dietak ez du hiperurizemia eta tantaren tratamendu gisa aurreko garaietan zuen funtsezko zeregina.\nPurinak eta azido urikoa\nOrganismoan elikagaien purinen metabolismotik eratorritako azken produktua azido urikoa da. Konposatu horietan aberatsak diren elikagai asko kontsumitzeak odolean azido uriko gehiegi sortzea eragin dezake. Klinikan, hiperurizemia deitzen zaio odoleko azido urikoaren kontzentrazioa, dezilitro bakoitzeko 7 miligramo baino handiagoa denean.\nGehiegizko azido urikoa mantendu egiten bada, ehunetan metatzen da eta artritis kronikoa eragin dezake.\nHiperurizemia mantentzen bada, azido urikoak organismo gatzetan (sodio uratoak) eratzen du, eta organismo horiek kristalizatu egiten dira eta zenbait ehunetan metatzeko joera dute. Denborarekin, pertsona horrek hezueria, artikulazioen hantura eta oinaren behatz lodian bat-batean min handia eta lokalizatua izan ditzake, eta, ondoren, gorputz-adarretik gora igotzen da. Tanta da odoleko gehiegizko azido urikoaren adierazpen fisiko larriena. Tanga horiei tofos deitzen zaie, eta artikulazioak kaltetu eta artritis kronikoa eragin dezakete.\nHainbat osasun-erakundetako dietetika eta nutrizio, erreumatologia eta epidemiologia klinikoko unitateek sakon aztertu dituzte bizimodua eta gomendio dietetikoak hezueria duten pazienteentzat, gaixotasun hori sarritan sindrome metabolikoarekin eta etorkizunean gaixotasun kardiobaskularra izateko arrisku handiagoarekin lotzen baita.\nDietaren bidez pisua gutxitzeak, ariketa fisikoa egiteak eta haragi gorriak eta edariak eta azukredun elikagaiak hartzea mugatzeak lagundu lezake azido urikoaren maila, tanta-arriskua eta intsulinarekiko erresistentzia murrizten, horiek guztiak arrisku koronarioko faktoreak baitira. Barazkiak, oro har (purina-kontzentrazio handiagoa dutelako mugatuak izan ezik), fruitu lehorrak, fruta freskoak eta zerealak eta osoko deribatuak, aldiz, elikagai osasungarriak dira gaixotasun kroniko horiek saihesteko.\nPURINAK BAINO GEHIAGO\nLekadunak proteina gehien duten landareak dira, eta, beraz, ezinbestekoak dira mantenugai horren ekarpenean animalia-proteinak gutxi dituzten herrialdeetan. Bereziki, karbohidrato konplexu ugari dituzte, eta zuntz dietetikoaren eduki nabarmena dute, animalia-jatorriko elikatze-iturrietan ez dagoen mantenugaia. Nutrizio aldetik duten beste abantaila bat da, oro har, koipe gutxi dutela, kolesterolik ez dutela eta bitamina- eta mineral-aukera zabala dutela, eta horrek ematen diola dieta osoari bere kontsumoa.\nLekadunen nutrizio-interes bikainari, gainera, eragin dietetiko profilaktiko eta terapeutikoa gehitzen zaio, maiz kontsumitzeak onura dakarrelako, landare-proteinak berak eta beren osaeran dauden substantziak, hala nola zuntza, saponinak, isoflabonak, lektinak eta azido fitikoa, besteak beste. Osasun-onura horiek gaixotasun kardiobaskularren, kartzinogenesiaren eta diabetearen arloan berriki egindako ikerketa ugarietan islatzen dira.\nazido uriko gota-eu hiperuricemia-eu legumbres-eu purinak


EUSKOTEKA » Txirrindularitza\nTxirrindularitza aisialdirako jarduera eta hainbat diziplina barne-hartzen duen kirola da. Kirol gisa, Txirrindularitzaren Nazioarteko Batasunak (UCI) arautzen du, baina badira beste hainbat erakunde ere, txirrindularitzako beste arloak kudeatzen dituztenak (UCI Pro Tour). Kirolari dagokionez, bi gurpileko bizikleta batean jarduten da, oinekin bi pedal sakatuz eta zangoekin indar eginez. Hala ere, txirrindularitza praktikatzeko badira bestelako zikloak, hala nola trizikloak eta monozikloak.\nPistan izaten diren lasterketak lastertasunezkoak edo erresistentziazkoak izaten dira. Errepideetan egiten direnak oso ezagunak dira, batik bat profesionalen artean egiten diren itzuli handiak. Ezagunak dira halaber astebete irauten duten itzuliak eta baita egun bakarreko lasterketak ere. Txirrindularitza olinpiar kirola da 1896. urteaz geroztik.\n1900. urtean sortu zen Nazioarteko Txirrindularitza Federazioa (Union Cycliste Internationale, UCI). Garai haietan hasi ziren itzuli handiak antolatzen: Frantziako Tourra (1903), Italiako Giroa (1908), eta Espainako Itzulia (1935). 1965. urtean, txirrindulari profesionalen eta amateurren artean izan ziren gorabeherak zirela eta, Nazioarteko Olinpiar Batzordeak txirrindularitza Olinpiar Jokoetatik kentzeko mehatxua egin zuen; hala, UCI zena bi elkartetan banatu zen: profesionalak biltzen dituen Fédération Internationale du Cyclisme Professionnel (Europako 10 herrialde biltzen dituena) eta Fédération Internationale Amateur de Cyclisme (munduan zehar 100 elkarte kide baino gehiago dituena).


Tabakismoko adituek diotenez, erretzeari uzteko tratamendua 300 eurokoa da. | Consumer\nTabakismoko adituek diotenez, erretzeari uzteko tratamendua 300 eurokoa da.\nErretzeari uzteko tratamenduaren kostua erretzaileek tabakoan gastatzen dutena baino txikiagoa da\nTabakismoko adituek proposatu dute erretzaileak drogazaletzat hartzea, nikotinak sortzen duen mendekotasun handia dela eta, eta 300 euro ordaindu zituztela pertsona batek ohitura hori uzteko behar duen tratamendu farmakologikoa osasun-sistema publikoan.\nTabakismoaren Prebentzioari eta Tratamenduari buruzko VI. Kongresu Nazionalean parte hartu du Logroñok. Biltzarraren berri eman du prentsaurrekoan batzorde antolatzaileko lehendakari Rodrigo Cordobak, Erresuma Batuko osasun-politikako arduradun Robert West-ek eta kongresuko kontseilu aholku-emaileko presidente Teresa Salvadorrek.\nKordobak egiaztatu zuen tabakismoa mendekotasun-nahaste kronikoa dela, eta erretzaileen %70ek tabakoa utzi nahi duen arren, %5ek baino ez du lortzen, nikotinak heroinak baino lotze-ahalmen handiagoa baitu, eta horrek hainbat aldiz berrerortzea eragiten du. Erretzaileen %98k egunero kontsumitzen du tabakoa, eta harrapatuta daude, nahiz eta zigarro bakarra erretzen duten; erretzeari uzteko tratamenduaren kostu ekonomikoa, berriz, tabakoak, haurren txertaketa-kanpainek edo kolesterola kontrolatzeko botikek baino askoz merkeagoa da.\nGainera, erretzaileek erretzen ez duen pertsonak baino %25 osasun gastu handiagoa sortzen dute, %30 ospitaleratze gehiago eta kontsulta medikoetara bisita gehiago. Aurreikuspenen arabera, aurten 500.000 pertsonak utziko diote erretzeari, eta beste askok kontsumoa murriztuko dute, tabako-salmentetan %5 eta %7 bitarteko beherakada izan baita, batez ere Tabakismoa Prebenitzeko Legeak ezarritako murrizketengatik.\nfumadores-eu kostu tabakismo tabako tratamendu